open-index/open-wikipedia-markdown huggingface dataset:
萬葉假名

**萬葉假名**（；）係一種古老嘅書寫系統，用嚟寫上古日語（現代日本話嘅前身）嘅。萬葉假名做嘅係直接借用漢字嚟去標示想寫嘅音節，係史上第一套做到直接噉表達日本話發音嘅書寫系統。萬葉假名亦係史上第一款假名，起碼可以追溯到去 7 世紀中嘅奈良時代。

萬葉假名當中嘅**萬葉**，係嚟自《萬葉集》呢本和歌總集嘅。

到咗依家，萬葉假名已經冇人會喺日常生活嗰度用，但係平假名同片假名都係由萬葉假名衍生出嚟嘅，而後者呢兩種假名到咗廿一世紀初都仲係日文書寫系統嘅其中兩條支柱。

跟住落嚟嘅羅馬化，用嘅係粵拼（粵語）同黑本式日羅（日本話）。

## 假借漢字

首先，要講講假借嘅概念。

漢字好多時都係表意不表音嘅（例子可以睇睇**水**等嘅象形字），但係事實表明，啲人用漢字嗰陣，好多時都會用假借嘅做法：想像一個識漢字嘅人，佢有一隻口語字詞想寫，但係又搵唔到漢字可以對應；佢可以做嘅嘢，就係由佢識嗰啲漢字當中，搵返隻係咁啱同想寫嗰隻口語字一樣讀音嘅，噉就寫到隻口語字詞出嚟。

舉例說明，香港人喺英治時期嗰陣就由英文借咗好多字詞入粵語。由英文借詞有個問題：如果粵語要由例如日本話嗰度借詞，好多時用粵音嚟讀啲日文漢字就得—
*日本話口語字詞 **genki** 簡單講係指**健康、開朗**呢類嘅意思；
*呢隻口語字詞用漢字寫，通常會寫做**元気**；
*用粵語讀**元氣**呢兩隻漢字— ****；
但係，英文傳統上唔會攞漢字寫，「讀佢哋寫嘅漢字嘅粵音」呢種做法行唔通；於是乎香港人就大舉噉用假借做法，口語上借咗隻字詞過嚟，再搵啱音（或者大致啱音）嘅漢字嚟寫，例子：

## 歷史背景

由大約 5 至 6 世紀起（唐朝始於 7 世紀），日本開始同古代嘅唐人大規模噉進行文化交流，受漢語（尤其係唐朝嘅中古漢語）影響得好犀利，亦都全面引入漢字。噉好自然嘅係，開始有日本人嘗試用漢字嚟書寫日本話。由 7 世紀嘅奈良時代開始，日本列島嘅人就開始大規模噉用漢字寫佢哋嘅語言，淨係攞漢字嘅音唔理啲漢字嘅意思，即係例如
*「想寫 **ka**（想像）呢個音呀？用**可**呢隻漢字寫。唔好理隻漢字嘅意思係乜。」
*「想寫 **wa**（想像）呢個音呀？用**和**呢隻漢字寫。唔好理隻漢字嘅意思係乜。」
*「想寫 **ru**（想像）呢個音呀？用**流**呢隻漢字寫。唔好理隻漢字嘅意思係乜。」
於是就形成咗所謂嘅**萬葉假名**，會寫出好似以下噉嘅文字。以下段嘢出自《萬葉集》 17/4025 ，當中**粗體**嗰啲唔係萬葉假名，而係訓讀日文漢字：

## 音表

以下係每款日本話音節對應嘅萬葉假名。下面個表要點睇：例如**阿安英...** 係「有畀人用嚟寫 **a** 音節嘅萬葉假名」，**可何加...** 係「有畀人用嚟寫 **ka** 音節嘅萬葉假名」，**久九口...** 係「有畀人用嚟寫 **ku** 音節嘅萬葉假名」... 如此類推。

亦要留意嘅係，萬葉假名並冇咩統一嘅標準，例如想寫 **u**（想像）呢款音節嗰陣，可能一位作者用**宇**嚟寫而另一位作者用**羽**嚟寫。讀者  到個意思就算。

## 演變

萬葉假名畀唔少日本人詬病：日本話一個特性係啲字詞多音節，一隻字詞好多時起碼幾段音節咁長，唔似得上古漢語等嘅古代漢語噉傾向一隻字詞一段音節，即係話當時嘅日本人寫一隻字詞（表達一個完整嘅意思）閒閒哋就要用成三四隻漢字，被指係好冇效率。於是乎後嚟嘅日本人就對漢字做出簡化，形成好似
:「想寫 **a** 音嗰陣吓吓都要寫**阿**呢隻咁多筆劃嘅漢字，寫到手都軟埋。今後對**阿**做簡化，寫做**ア**算數。」
:「想寫 **ki** 音嗰陣吓吓都要寫**機**，寫到手都軟埋。今後簡化做**キ**。」
:「想寫 **ri** 音嗰陣吓吓都要寫**利**，寫到手都軟埋。今後簡化做**リ**。」
:（詳情可以睇下面左圖）

噉嘅諗頭，最後就形成咗平假名同片假名。呢啲純表音嘅假名及後成為咗日文書寫當中不可或缺嘅部份，到咗廿一世紀初都仲係日文書寫嘅基準。

## 睇埋
*訓讀
*速記
*簡化字

## 註釋

## 引咗
八大工業國組織

**八大工業國組織**（**G8**），又叫**八國集團**，係世界上八個工業大組成國嘅聯盟，1973年創辦時只有法國、美國、英國、西德（1990年後變德國）同日本五國，1975年加埋意大利變六國，1976年加埋加拿大變七國，1997年加埋俄羅斯變八國。

2014年，俄羅斯趁克里米亞危機佔領克里米亞半島，令西方制裁佢，暫時凍結咗佢嘅會籍，所以個聯盟就暫時叫做**[[七大工業國組織]]**（**G7**），又叫**七國集團**。

## 睇埋
*20國集團

類:國際組織
廣州壽星大廈

係中國廣東廣州嘅一間專門為老人家搞服務嘅大型老年人社會福利機構，喺1998年成立，位置喺白雲區大源南路100號（近漁黃綫，鬼王山西北邊隔籬［S115省道嘅10km標記位置］）。呢間嘢係中國內地最有影響力嘅十佳生態老年城。

2013年10月13號，南方電視台同埋天展網絡一齊搞嘅重陽敬老慈善盛典就喺呢間嘢開辦過。

## 註

## 出面網頁
* 

類:廣州老人院
類:廣州市白雲區
IS

**IS**或**Is**或**is**或**iS**可以係：

*伊拉克和黎凡特伊斯蘭國：簡稱**IS**，西亞乃至國際嘅恐怖組織。
*IS〈Infinite Stratos〉：日本動畫片。
*冰島嘅ISO 3166-1代碼。
*.is：冰島嘅網站域名
*冰島文嘅ISO 639-1代碼
*凌志IS：日本LEXUS汽車出嘅一種車。
*島嶼航空嘅IATA代碼
*以色列嘅北約代碼
*is (專輯)：喺1969年發佈嘅爵士樂專輯。
*I"s：日本愛情漫畫。
*KDDI IS：日本KDDI發售嘅智能電話系列。
*斯大林坦克：蘇聯（今日嘅俄羅斯）喺二戰時期，用過嘅坦克。
*伊西爾尼亞嘅ISO 3166-2:IT代碼：意大利嘅省
*IS曲線：宏觀經濟學嘅一種線。
*雙性人
*訊息系統（information system）
廣州友好醫院

，之前叫，係中國廣東廣州嘅一間醫院，喺1991年起好，位置喺白雲區太和鎮大源南路同廣州大道北嘅交界。呢間醫院係廣東嘅中西醫結合消化病防治中心同股骨防治中心嘅臨床基地。

## 出面網頁
* 袁浩骨病网

類:廣州醫院
類:廣州市白雲區
盧頌恩

**盧頌恩**（，，），暱稱**妹頭**，係香港女主持人及司儀，而家係香港有線娛樂有限公司藝人。佢曾經參與節目主持及足球評述員，亦有為新城電台、香港賽馬會及香港電台電視部等機構擔任節目主持。

## 簡歷
盧頌恩讀，香港理工大學市場營銷及公共關係文學士學位畢業。中學時期得到模特兒公司Jamcast賞識，成為旗下模特兒，曾經接拍唔同雜誌同參與多個廣告及電視節目拍攝。
* 2009年拍攝由陳志雲同森美主持嘅無綫J2開台節目《》，以龜仙人做參賽名，比賽需接受幾個月密集式演藝訓練，從此開始接觸電視圈。
* 2010年俾請咗，擔任南非世界盃足球評述員，此後開始評述不同類型聯賽同盃賽，包括奧運足球項目、歐洲聯賽冠軍盃、德國甲組職業聯賽、澳洲職業聯賽及俄羅斯超級聯賽等等。
* 2011年經朋友介紹下參與新城電台長壽Phone-in節目《》，最初只負責部份環節，亦係以嘉賓主持形式伙拍（Ben）、林盛斌（Bob），范振鋒（Ricky）開咪學師達九個月。2012年正式簽約新城電台成為DJ，參與不同類型節目。
* 2013年除外，亦開始參與嘅玄學及旅遊等娛樂節目。試過一年出動十幾次去世界唔同地方拍旅遊節目。

## 演出
### 電視節目（奇妙電視 / 香港開電視 / HOY TV）
*2017年：《杜汶澤食住上》
*2017年：《中伏》
*2018年：《狗年人人行好運》
*2018年：《搵錢男女》
*2018年：《發現酷》
*2019年：《豬年人人行好運》
*2019年：《Pig Pig 歌聲饌饗口》
*2019年：《幫人有限公司》
*2019年：《夠細奇則》
*2019年：《明日世遺》
*2019年：《臥底旅行團 2.0》
*2019年：《30分鐘大放餸》
*2019年：《開運秘笈》（第一輯）
*2020年：《香港奇則》
*2020年：《餓底外賣員》
*2020年：《開間咖啡店》
*2021年：《「餓」底送上門》
*2021年：《開運秘笈》（第二輯）
*2021年：《至 Fit Pet Pet 診聊所》
*2021年：《升級美食》
*2022年：《開運秘笈 2022》
*2022年：《開間咖啡店2》
*2022年：《香港空間改造王》
*2022年：《香港奇則2》
*2023年：《開運秘笈 2023》
*2023年：《臥底旅行團 3.0》
*2024年：《臥底旅行團 爆笑前傳》
*2024年：《臥底旅行團之新春賀歲深圳版》
*2024年：《開運秘笈 2024》
*2024年：《香港空間改造王 2》
*2024年：《龍騰灣區歡樂年》
*2024年：《臥底服務團》
*2025年：《開運秘笈 2025》
*2025年：《粵來粵好過大年》
*2025年：《臥底旅行團 4.0》
*2025年：《臥底旅行團 5.0》
*2025年：《領廚爭霸戰》「星級示範賽」參賽者
*2025年：《盂蘭「盛」會全接觸》第3集嘉賓
*2025年：《餓底家家走》
*2026年：《臥底旅行團之鬼打鬼搶錢大作戰》
*2026年：《開運秘笈 2026》嘉賓主持
*2026年：《臥底旅行團 6.0》

### 電視劇（HOY TV）
*2025年：《我家有囍事》 飾 元美
*2025年：《我愛九龍城》 飾 寶燕

### 電視節目（香港有線電視）
* 
**《臥底旅行團》
**《舞吧！韓日住囉囉》
**《快樂地球》
**《玄途有樓住》
**《3S放大假！》
**《寵物狗救星》
**《空間大改造2016》
**《寵物ER 3》
**《去日本識條鐵》
**《正義同盟》
* 
**《足球達人》
**《那些年，我們追過的奧運夢！》
* 
**《歐聯直播》
**《澳洲職業聯賽直播》
**《德甲直播》
**《球彩俱樂部》
**《熱鬥競馬場》

### 電台節目（[[新城電台]]）
*《新香蕉俱樂部 Jr.》
*《還看今天》
*《宅男拯救隊》
*《音樂通世界》
*《一週新聞》
*《全旅打》
*《SUN. 車樂地》
*《新香蕉俱樂部》
*《香港高端飲食殿堂》
*《酒點半》
*《一「訪」三「聽」》

### 電視節目（[[香港賽馬會]]）
*《綠茵闖蕩》@J2
*《馬圈大瘋吹》
*《馬上全接觸》

### 電視節目（[[香港電台]]）
*《青青聯合體 Teens Club》@RTHK31

### 廣告
;電視廣告
* 大家樂 流心玉子石鍋燒
* Panasoinc 浴室寶 
* Panasonic IH 電磁爐
* Nikon Coolpix P330
* McDonald’s  將軍漢堡
* 政府外遊提示服務
* 政府＄6000計劃
* 家樂氏Special K
* 雀巢極品白咖啡 

;平面廣告
* ICAC
* HSBC
* MTR
* 中電
* 煤氣公司

;廣告配音
* 獅王兒童果味牙膏 - TVC Singer & V.O. 
* 毅進計劃 
*  家啦OK
* 置富malls
* 冠中巴士
* 新怡旅遊
* 保嬰丹
* 保良局幼稚園
* 澳門咀香園 

### 活動主持
* Baby Kingdom 媽媽最愛品牌頒獎典禮
* 忽然一週母親節午宴暨媽媽最愛品牌頒獎典禮
* 我承諾原創！Live Band Festival 2015
* Met Life大都會人壽-魔力都會啟動禮
* 3 HK IPhone 5 記者招待會
* 香港房屋委員會－金蛇獻端囍迎春活動
* 理想集團週年晚宴
* 屈臣氏實業集團週年晚宴
* 九龍城區青年節 九龍城區街舞大賽 
* 荃城燈飾三十載 金曲倒數迎一三
* 《笑功震武林》 電影記者招待會
* 油塘大本型1週年-歡樂喜型 Boxing Day
* 飛躍音樂傳博愛（省港澳）歌唱大賽
* 德福廣場星級強陣迎世運
* 香港美食博覽主舞台主持
* 廣西社團總會會員同樂盆菜宴
* LG Cinema 3D TV 英超睇波派對
* E-zone X EMC 合辦 香港＜儲存之王＞大賽
* 香港賽馬會 英超擂台
* 生力啤酒音樂節
* 位元堂 - 育嬰系列
* 香港動漫電玩節2016 - Madhead 舞台司儀

## 出面網頁
*
*
*

類:前有線電視女藝員
老人葵

**老人葵**（；學名：），又叫、、**華棕**（）、**絲葵**（）、**加州蒲葵**（），係棕櫚科絲葵屬嘅常綠喬木，原產美國加州南邊，而家喺美國加州同亞利桑那州、墨西哥北邊近下加利福尼亞半島、中國嘅兩廣、海南、香港、澳門、福建同臺灣南邊、南亞嘅熱帶地區、西亞同北非嘅沙漠邊都可以搵到。

## 樣
樹一般超過25m高，樹幹超直但基部唔膨大，近基部直徑大概75～105cm；頂部比較幼，俾好多黕落嚟啲枯葉擋住，有明顯嘅豎向裂紋同冇咁明顯嘅環形葉痕；葉基冇固定樣且超密集，樣好似手掌噉，但比較大，一般黃綠到灰綠色，直徑大概1.8m；花一般生喺葉杈，長2.8～3.5m，花萼好似個管道鐘噉，花蕾好似披針噉。每年7月開花；果係光黑色嘅橢圓形，長大概95絲米。籽好似個蛋噉，兩邊圓，長大概7毫米，直徑大概5毫米。

## 適應環境
植株好熱同凍，喺50℃嘅熱辣辣同-12℃嘅凍冰冰天氣都可以生得，甚至有好大嘅抗風能力。

## 用途
植物可以做庭院植物同行道樹。

## 相

## 連出去

* 华棕（老人葵） 中国商品网
* 丝葵 Washingtonia filifera (Lind. ex Andre) H. Wendl. 中国植物物种信息数据库
* 华盛顿椰子 Washingtonia filifera  Lind. ex Audre Wendl..  台湾中央研究院生物多样性研究中心
* 華盛頓椰子 認識植物
*  丝葵 Washingtonia filifera (Lind. ex Andre) H. Wendl.  中国植物志

類:絲葵屬
類:四季常綠植物
類:喬木
類:觀葉植物
類:行道樹
類:海岸防護樹種
朱蕉

**朱蕉**（學名：Cordyline）係天門冬科下面一個屬，一共有15個品種嘅朱蕉。

## 品種
*長葉朱蕉
*劍葉朱蕉
南湖遊樂園

係中國廣東省廣州市嘅一間大型遊樂場兼主題公園，喺1985年10月起好，位置喺白雲區廣州大道北983號（同和磨刀坑水庫東邊）。呢間公園係廣州地區，繼東方樂園（2004年執笠，2005年拆咗）之後第二間大型主題樂園；亦係1980年代廣州地區三大遊樂場當中，唯一一間到而家重喺度開業嘅大型遊樂場。

## 註

類:廣州公園
類:廣州市白雲區
劍葉朱蕉

**劍葉朱蕉**（；學名：**），又叫或，係龍舌蘭科朱蕉屬嘅常綠灌木或喬木仔，原產地喺紐西蘭同波利尼西亞。佢成日俾人用嚟做庭院嘅綠化同盆栽嘅觀景樹。

## 相

## 連出去
* 
* 红巨人朱蕉 CHINA HORTICULTURE
* 澳洲朱蕉 中国自然标本馆
* 澳洲朱蕉(cordyline australis) :浙江省农业科学院:

類:朱蕉屬
類:四季常綠植物
類:灌木
類:喬木
類:觀葉植物
獵德西李氏宗祠

，堂號**沐本**，亦叫**李氏新祠堂**，係中國廣東廣州嘅一間祠堂，喺天河區獵德村，家陣獵德大道同海月路嘅交界東北角。清朝光緒年間始建，又分別喺1940年代同2009年重新起過。

李
類:珠江新城
類:天河區建築物
詹默曼電報

****（）係1917年德國外相阿圖亞·詹默曼發畀德國駐墨西哥大使海因列希·馮·毅卡特，請毅卡特轉發畀墨西哥政府嘅一份絕密電報。由於被英國方面截獲、破譯同公佈，最終引致美國加入協約國陣營。

## 背景

1917年，德國計劃鼓動墨西哥想美國宣戰，通過墨美兩國嘅戰爭拖慢美國嘅跨大西洋武器出口。

## 內容
### 德文原文

### 粵語翻譯

## 墨西哥反應
時任墨西哥總統卑努斯鐵亞諾·卡蘭扎喺收到詹默曼電報之後，委託徂一個軍事工作組研究同德國結盟，對美國宣戰嘅計劃。軍事工作組最後得出嘅結論係計劃唔可行，原因有：
#美國當時已經係成個美洲軍隊最強嘅國家，墨西哥同美國開戰根本無贏嘅把握；
#德國曾經喺1916年對墨西哥表示，無辦法提供足夠黃金畀墨西哥建立國家銀行，因此德國嘅保證實唔實現到都未知；就算德國係唔係真係咁慷慨，德國援助幾多資金都係得個橘：當時美國係成個美洲唯一有能力大規模量產武器嘅國家，而英國皇家海軍就長期控制著跨大西洋嘅航線，因此墨西哥根本無辦法用德國援助嘅資金來購買武器同裝備；
#就算墨西哥真係收復到失地，當地嘅大量英文人口同私人武裝仍然會對墨西哥嘅施政構成重大挑戰。

## 英國截獲
由於英國喺一戰爆發之後無耐就斬斷澌德國嘅跨大西洋電纜，因此德國被迫通過當時中立嘅瑞典嘅外交電纜，將詹默曼電報發過去美國。不幸嘅係，當時所有嘅外交電纜都要通過英格蘭西海岸嘅一座中繼站先至去到美洲（如果唔係嘅話，信號就達唔到跨過大西洋所需要嘅強度），而英國海軍本部情報科就係喺爾座中繼站截獲到詹默曼電報嘅。

英國方面破譯徂電報之後，喺1917年2月20號由英國外相鮑福爾將電報譯文轉交畀時任美國駐英國大使禾特·夏因斯·披治。為徂唔畀美國方面知道英國監控緊美國嘅外交電纜，鮑福爾對披治話電報係派駐墨西哥嘅情報員喺墨西哥截獲嘅。之後披治將電報轉交徂畀時任美國總統威爾遜。威爾遜總統喺2月28號將電報內容公之於眾。無幾耐之後，1917年4月2號，美國正式對德國宣戰。爾喺4月14號，墨西哥方面亦都拒絕徂德國嘅提議。

## 參考


類:第一次世界大戰
回曆

**回曆**，又叫**伊斯蘭曆**、**回回曆**，係回教徒用嘅曆法，用公元622年7月16號做元年一月一號。回曆係純粹用月相嘅陰曆，一年十二個月，無閏月，每30年有11閏年，閏年第12個月後加一日。

## 月份一覽

# 聖月
# 旅月
# 第一春月
# 第二春月
# 第一乾月
# 第二乾月
# 問候月
# 分配月
# 齋戒月
# 獵月
# 休息月
# 朝聖月
日本漫畫

**日本漫畫**（），或者叫**日式漫畫**，係日本發展出嘅漫畫風格，19世紀後期開始出現，讀者對象包括所有年齡層，題材亦都非常廣泛，影響力可以去到日本之外世界各地。

## 睇埋
*日本漫畫一覽
歐洲歌唱大賽

**歐洲歌唱大賽**（，）係當今世界最大規模嘅歌唱比賽，由歐洲廣播聯盟響1956年開始每年搞一屆，歐洲好多國都派代表參加。

歐洲歌唱大賽嘅片頭曲係法國音樂家馬克·安托雲·沙龐鐵耶嘅《感恩讚》第一樂章。

## 出名參賽者同歌
比賽入面有好多參賽歌都好出名：
*1971年：Séverine《Un banc, un arbre, une rue》（呢首歌係香港小姐背景音樂嘅原曲）
*1974年：ABBA《Waterloo》
*1978年：Izhar Cohen & the Alphabeta《A-Ba-Ni-Bi》（庾澄慶嘅《愛你的只有一個我》原曲）
*1979年：成吉思汗樂隊《成吉思汗》（林子祥曾經翻唱過呢首歌）
*1988年：絲蓮·迪安《Ne partez pas sans moi》

## 參考
利脊·泰業·埃爾多安

**利脊·泰業·埃爾多安**（，；），簡稱**埃爾多安**，係當今土耳其總統，2014年8月上任。

2016年11月2號，非政府組織「無國界記者」將埃爾多安列入「新聞自由掠奪者」名單。

## 個人榮譽
*  上海外國語大學名譽博士（2012年）

## 攷

## 出面網頁
免治牛肉

**免治牛肉**（英文：**minced beef**），簡稱**免牛**，又叫**牛崧**、**碎牛**，係碎咗（免治）嘅牛肉，可以用嚟整漢堡扒或者肉醬，或者整窩蛋免治牛肉飯。
蘇聯石

**蘇聯石**，又叫**蘇聯鑽**，學名**立方氧化鋯**，係種二氧化鋯嘅晶體，要靠人工合成去整，個樣好似鑽石，不過硬度同價值都比唔上真鑽石。1976年，蘇聯改良呢隻石嘅生產技術大量生產，所以叫蘇聯石。
鄺葆賢

**鄺葆賢**（），花名「葆葆」、「黃埔之花」、「眼鏡娘娘」，係香港本土派人士，青年新政前成員，九龍城區議會黃埔西選區前任議員。佢本職係公立醫院基督教聯合醫院急症室嘅醫生，同游蕙禎合稱「黃埔孖寶」。

## 簡歷
鄺葆賢參選2015年香港區議會選舉，喺黃埔西選區挑戰競逐連任，西九新動力嘅劉偉榮，最終攞到2,114票，贏咗攞2,075票嘅劉偉榮。

2016年6月3號，鄺葆賢退出咗青年新政。

2019年香港區議會選舉，佢連任成功，2021年7月頭劈炮唔撈。

## 睇埋
*東九龍社區關注組

## 新聞報道
*雨傘啟蒙走政治路 年輕傘兵瞓身區選
*鄺葆賢當選後續兼顧醫生工作
*政情：鄺葆賢突辭青政 「黃埔孖寶」拆夥

## 參考


## 出面網頁
* 
* 
*
孫長龍

**孫長龍**（；；）係中國瀋陽波迷協會嘅現任會長，遼寧瀋陽人。之前做過瀋陽東進足球會嘅副總經理。2001年10月7號見證過中國隊喺五里河（2007年2月12號拆咗）殺入世界盃，重喺瀋陽五里河附近起過紀念中國足球隊殺入世界盃嘅V字形雕塑。

2015年11月26號上晝，佢喺瀋陽某間辦公室入面打邊爐，由於室內唔通風搞到CO中毒而死，終年43歲。

## 註

## 攷
* 五里河国足雕塑修建者去世 曾誓与国足圣地共存亡 奥体网 （2015-11-26）
* 原沈阳球迷协会会长去世 曾修建国足世界杯雕塑 新浪 （2015-11-26）

長龍
類:遼寧人
類:中國球迷
青年新政

**青年新政**（**Youngspiration**，簡稱**青政**），香港本土派政黨，2015年成立，成員大部份都係廿幾歲後生仔女，立場係民族自決派。

青年新政參與2015年香港區議會選舉，參選九個選區，當中焦點係喺黃埔東選區挑戰雙料議員梁美芬嘅後生靚女游蕙禎，不過最終游蕙禎輸咗三百票，而九個候選人入面得黃埔西嘅鄺葆賢一個贏到。

2016年6月初，鄺葆賢因理念唔夾而退出青年新政，令到青政暫時失去議會議席。不過，隨住梁頌恆、游蕙禎喺第6屆香港立法會選舉循地區直選取得立法會議席，青政又有番議會議席。

2016年10月12號，游蕙禎同梁頌恆喺立法會宣誓嗰陣將「China」讀成「支那」，佢哋解釋係口音問題，引嚟部分親中派抨擊。

2016年11月15號，游蕙禎同梁頌恆喺中共強行人大釋法下，畀高等法院剝奪佢哋嘅立法會議員資格。

## 著名成員
*梁頌恆

### 前成員
*周世傑
*鄺葆賢
*黎耀駿
*游蕙禎

## 參考
游蕙禎

**游蕙禎**（，），係香港前立法會議員，本土派政黨青年新政創始人，做立法會議員之前喺九龍城區黃埔東做社區主任，同前黨友鄺葆賢有「黃埔孖寶」之稱。皆因佢靚女，所以被網民封做「女神」，重畀咗唔少花名，譬如「游主任」、「蕙禎BB」、「游BB」。

## 簡歷
游蕙禎籍貫惠州省惠陽市，佢喺香港土生土長，讀過伊利沙伯中學，之後喺嶺南大學中文系畢業，大學二年級時被學校派到親中報章大公報實習兩個禮拜。畢業後佢本嚟做寫字樓工，不過因為爆發雨遮革命，令佢毅然揀咗去從政，做咗青年新政嘅創始成員。

游蕙禎參選2015年香港區議會選舉，喺黃埔東選區挑戰雙料議員梁美芬，最終攞到2,041票，差約莫三百票輸咗，不過佢黨友鄺葆賢就贏咗，當選黃埔西區議員。2016年佢參選立法會選舉九龍西選區，挑戰梁美芬同其他各界對手，結果以20,643票攞到嗰區最後一席，成為咗香港史上最後生嘅立法會女議員。

2016年10月12號，游蕙禎宣誓就任立法會議員嗰陣，莊嚴承諾效忠香港民族，並竭盡所能捍衛香港嘅價值，同時將「People's Republic of China」讀做「People's Refucking of 支那」，佢同黨友梁頌恆喺宣誓後畀立法會秘書長陳維安裁定宣誓無效。事後佢話，用支那嚟稱呼「當今中國執政當局」，而非全球華人。

2016年10月18號，律政司以司法覆核挑戰立法會主席畀議員重新宣誓嘅權，打緊官司期間，全國人大常委會釋法基本法第104條。2016年11月15號，高等法院法官區慶祥裁定游蕙禎同梁頌恆拒絕宣誓，剝奪佢哋嘅議員資格。

## 有關事件
*𡃁模陶枳樽喺2015年區議會選舉期間，就游蕙禎外型喺Facebook同埋Instagram發表意見，話人哋「係嚟選美既」，但係就以「本人意見不代表本人立場」（我嘅意見唔代表我嘅立場）作結，結果畀網民炮轟。
*坊間流傳游蕙禎輸選舉嘅原因係好多女性選民妒忌佢嘅靚樣，所以專登投對家梁美芬。專欄作家葉一知用呢個傳聞做基礎，寫咗個男人瞞住老婆投游蕙禎票嘅故仔，引起社會迴響，梁美芬就回應話篇文係對佢人身攻擊，又強調美色唔可以收買選民。
*受香港本土派其中一位出名人物梁天琦被踢爆喺中國大陸出世，有香港本土力量成員要求游蕙禎交代身世，游蕙禎大方將出世紙擺上網，透露佢係1991年5月6號喺香港私家醫院聖德肋撒醫院出世，阿爸係幫政府打工嘅技術員。
*游蕙禎喺香港電視娛樂ViuTV電視劇《三一如三》第13集特別客串劇中候選人嘅角色（劉惠睛），而呢集安排喺立法會選舉投票日翌日播出。
*游蕙禎嘅左手手臂內側，有一個神秘梵文紋身圖案，目的係提醒自己「性格上好啲」。
*游蕙禎就任立法會議員無耐，出席一個香港理工大學搞嘅議政論壇，畀臺下觀眾問到單程證審批權問題嗰陣，佢答答下話「就算我哋而家想去扑嘢，都搵唔到房扑呀」，引起臺下一啲觀眾嘩然，重吸引到包括《時代雜誌》在內嘅媒體廣泛報道。亦因為咁，游蕙禎就多咗一個花名，叫做「扑嘢精」。
*游蕙禎曾經喺instagram貼咗一張自己嘅純白三點式水著圖，問網民有無去泳池嘅習慣，不過有人就留言話游蕙禎唔搞政治搞睇肉，游蕙禎回應話自己只不過係影啲每個人都有既嘢然後放上網，網民自己都有，可以睇自己，再有另一網民又留言話咁游蕙禎全裸都得，游蕙禎又回應話自己鍾意放邊類相就放邊類相，呢個係自己社交平台，就係唔鍾意全裸。
*游蕙禎曾經畀人誤會過大肚，跟住游蕙禎喺instagram貼咗一張自己嘅性感比堅尼泳衣相嚟闢謠，證明自己無大肚。

## 參考

## 出面網頁
*facebook：青年新政女神游蕙禎BB粉絲團
楊雪盈

**楊雪盈**（**Clarisse Yeung**，），係香港泛民主派政治人物，第六屆灣仔區議會前主席，灣仔大坑選區前任議員，文化組織「香港文化監察」主席，灣仔好日誌、灣仔起步創始成員。

## 簡歷
楊雪盈中學讀九龍文理書院，之後喺香港中文大學藝術系畢業，而家做緊中大專業進修學院文化管理系嘅兼任講師。

2014年雨遮革命期間，楊雪盈同其他藝術工作者發起「雨傘運動視覺文化庫存計劃」，將佔領區嘅藝術品做紀錄同保存。

2015年香港區議會選舉，楊雪盈參選大坑選區，對手係想接棒嘅新民黨王政芝，最終攞到1,398票，贏咗攞1,148票嘅王政芝。雖然佢乘住雨遮革命個勢出選，但係當選之後多次話自己唔係「傘兵」， 因為促使佢參選嘅係東北發展事件，早過雨傘運動。

2016年，有中資地產商想喺大坑道重建一棟舊樓，同城規會申請話想拎埋隔離個綠化帶，用嚟起佢30層高豪宅嘅私家車道，諮詢期喺同年7月15號屆滿，但有居民發現諮詢期都未過，就已經有工程車喺嗰度搭嗮棚開工，重將個綠化帶既部分樹木斬嗮，嚟擺佢自己嘅建築材料。楊雪盈話，「未批先斬」嘅做法唔合理，亦都引來附近居民不滿，怕會立壞先例咁話：「犧牲公眾綠化地方，變為私人地方」，破壞嗮大坑原有綠油油嘅靚景。佢又話，原本棟舊樓有出入口直達銅鑼灣，依家為咗「墊高」住宅而要破壞綠化地帶嚟起私家車道，重將個出入口移到上大坑道70號嘅計劃唔理想，所以聯同南區區議員司馬文發起聯署，收集居民簽名去信反對。同年12月，地產商撤回申請。但喺2017年，地產商將原本份申請改咗幾隻字之後再重新申請，楊雪盈今次夾埋立法會議員鄺俊宇、羅冠聰一齊聯署，繼續收集市民簽名反對。

2019年第6屆香港區議會選舉，楊雪盈繼續响大坑選區尋求冧莊，結果攞到2340票，以907票之差鍊贏對手廖添誠（廖添誠攞到1433票，比四年前嘅王政芝多咗285票），成功連任。之後佢當選做灣仔區議會主席。

2020年6月，佢參與咗香港立法會選舉嘅泛民主派初選。但去到2021年，佢連同另外46名參與或組織初選嘅泛民主派人士被控「串謀顛覆國家政權」罪，主審法官蘇惠德喺3月安排14個鐘馬拉松式聆訊，結果令楊雪盈、梁國雄等四名被告凌晨過後不適送院，其中，楊雪盈因為蘇惠德嘅安排，搞到低血壓、食唔到嘢，要做腦部掃描。之後有部份評論，批評蘇惠德刻意進行馬拉松式聆訊，係濫用司法程序。

2021年9月15號，佢同梁柏堅被裁定2021年香港區議員宣誓入面宣誓無效，即時冇咗區議員席位，而佢留低嘅區議會主席一職，就由黃宏泰繼承。

## 參考

## 出面網頁
* 
*
克里特

**克里特**（；）係希臘第一大島，地中海第五大島。佢同時係希臘嘅大區，首府伊拉克利昂。

類:希臘嘅島
麥地那

**麥地那**（；）係沙地阿拉伯城市，同麥加、耶路撒冷一齊叫回教三大聖地。

## 文獻
利濟橋

**利濟橋**可以係：
*江津利濟橋：喺重慶江津區，重慶市文物。
*待月橋：喺廣東廣州海珠區，廣州市文物。
*楊公橋：喺臺灣彰化縣，臺灣鹿港八景之一。
待月橋

**待月橋**（），又叫**利濟橋**（），係中國廣東省廣州市嘅一座古橋、瑤溪二十四景之一，喺河南隔山同南村之間，舊時係交通要道。2002年9月，被定為廣州市登記保護文物單位。而家條橋喺海珠區江南西路同江南大道中交界西南角嘅馬涌上邊，富力·天域中心後邊，成咗觀賞橋。

## 建築
待月橋係三孔石樑橋，由花崗石砌成，橋闊2.83米，由7條石板嵌埋，長22.64米。有兩橋墩，砌有分水尖。橋欄高0.63米，有14條欄柱，柱頂刻成豎啞鈴形。橋中間刻住「利濟」。

## 史
呢條橋初頭係起喺隔山同南村之間嘅木橋。清朝嗰陣，處士劉彤同鄉民一起響上等月光出，就同條橋起名叫「待月橋」，選入「瑤溪二十四景」；後嚟起成石橋後改名做「利濟橋」。抗日戰爭時期欄板同望柱俾日軍整爛過。1980年代末整治馬涌嗰陣重修。

2005年7月21號，由於江南西嘅海珠城廣場冧樓，條橋開始封閉，整橋西移，橋向由原先南北向變成東西向。2009年6月18號，海珠城工程重新開工。2015年5月28號，待月橋隔籬起咗條新橋，街坊驚古橋有可能會拆，但直到2015年11月9號重新開放畀人行。

## 註

## 出面網頁
* 利济桥(图) 海珠区档案公众信息网
范南杜

**范南杜**（，）係法國男歌手、舞台劇演員、電影演員、導演、電影導演、電視演員，擅長拍喜劇，1930年出道，出名作品包括1956年電影《八十日環遊世界》。

## 攷

## 拎
金鐘獎 (搞清楚)

**金鐘獎**可以係：
*金鐘獎：臺灣傳媒嘅官方獎項。
*中國音樂金鐘獎：中國音樂界嘅綜合性專家大獎。
*中國音超：之前嗌過中國音樂金鐘獎流行音樂大賽，中國流行樂界唯一整嘅國家級大獎。
雪橇

**雪橇**係種可以喺冰面或者雪地上面滑行嘅交通工具，通常會用馬拉。

喺運動比賽，雪橇可以分做兩大類：長雪橇同短雪橇。
意大利即興喜劇

**意大利即興喜劇**（Commedia Dell’Arte）係意大利嘅一種喜劇表演，16世紀中開始出現，特色係即興演出，同埋一啲演員會戴住面具。
鈸

**鈸**係樂器嘅一種，形狀係一大隻圓碟形嘅金屬片。西方通常會當佢鼓，用棍打出聲。中式嘅鈸就由人兩隻手各揸一隻，互相敲擊出聲。
芥蘭頭

**芥蘭頭** （gaai3 laan4*2 tau4；學名：**'），又叫**德國蘿蔔**（）、、**擘藍**、**苤藍'''（）， 係甘藍嘅其一兩年生草本植物嘅變種，原產黎凡特地區。

## 樣

## 用途
芥蘭頭嘅根同葉生食熟食都得。喺藥用方面，有補肝明目嘅功效。

## 註

## 參考

## 連出去
* 芜菁 中医世家
* 芜菁 A+医学百科

類:甘藍屬
類:草本植物

類:藥用植物
中國音樂金鐘獎

，簡稱**金鐘獎**（），係由中宣部批准搞，中國文聯同中國音協一齊辦嘅中國音樂界綜合性專家大獎，亦係同戲劇梅花獎、電視金鷹獎同電影金雞獎一齊並列嘅國家級藝術大獎。

## 史
大獎喺2001年開始搞，初期喺河北廊坊同福建廈門舉辦，但2002年10月8號，中國音協為咗搞金鐘國際音樂節，率先向廣東廣州開辦第三屆中國音樂金鐘獎。結果喺2003年2月俾市委同市政府同意重通過咗。重喺2003年7月11號同中國文聯、中國音樂家協會一齊簽字，正式定咗以後每屆金鐘獎都喺廣州辦。

之後每屆金鐘獎都發生改變。先係從第五屆開始，改為每兩年舉辦一次；第六屆開始將獎項、比賽方式同報送方法搞個大換血，重加咗理論評論獎、重新開咗全國合唱比賽同全國流行音樂大賽；第八屆開始允許港澳臺選手入去參賽。

## 睇埋
* 中國音超

## 註

## 連出去
* 中国音乐金钟奖永久落户广州 广州地情网
* 关于对中国音乐金钟奖的比赛分析 中国爱乐网

類:中華人民共和國音樂獎
集體農場

**集體農場**（），又叫**集體農莊**，係蘇聯發明嘅共產農業政策，將個人嘅農場合埋一齊，農地同農具都係公有，行現代化嘅耕田方法，係計劃經濟嘅一部份。

## 睇埋
*人民公社
*以色列集體農場
張保仔 (搞清楚)

**[[張保仔]]**除咗係海賊之外，亦可以係：
*張保仔 (亞視電視劇)
*張保仔 (無綫電視劇)
張保仔

**張保仔**（粵拼：Zoeng1 bou2 zai2；），原名**張保**，係喺 1810 年嗰陣，喺廣東沿海一帶好出名嘅海賊，喺廣東新會出世。

## 生平
### 早年事蹟
改「張保」呢個名係因為想佢平平安安，而粵人普遍鍾意將個「仔」擺喺名嘅尾嗰度，所以叫「張保仔」。佢本嚟係新會一個漁夫嘅仔，佢 15 歲嗰時跟佢阿爸出海捉魚，但係畀海賊鄭一捉走，後生嗰陣做咗佢嘅部屬。有傳因為鄭一係基嘅，竟然鍾意咗據講幾靚仔嘅張保，而且鄭一嫂（石氏）都鍾意張保，做咗個三角家庭，亦令到張保喺海賊之間嘅地位大大咁提升。有次鄭一撞啱颱風浸死－但係有人話係畀人謀殺。鄭一死咗之後，佢老婆石氏畀班屬下擁立，續佢老夫紅旗幫做首領。當時女人地位低啲，為咗鞏固自己嘅勢力，鄭一嫂請張保仔做助手。後嚟張保因為同鄭一嫂結埋婚，從此紅旗幫所有嘅領導權交由張保繼承。

### 招安任官
經過赤鱲角海戰之後，張保嘅紅旗派勢力大跌。加上兩廣總督百齡借招安瓦解咗海賊之間互不侵犯嘅均勢，搞到黑旗幫、藍旗幫兩個幫一齊攻打紅旗幫。百齡委任千總周飛熊、花東苑帶檄文出海陳說。喺 1810 年二月，張保仔向官府提出投降，雙方談判所以中止咗。喺四月，鄭一嫂上廣州同百齡談判，協議接受招安，並且將艦隊集合喺香山縣外海芙蓉沙。四月二十日（1810 年 5 月 22 日），百齡去芙蓉沙嗰度接受張保仔同鄭一嫂嘅投降，計到海賊婦孺 17318 人、船 226 艘、砲 1315 尊、兵器 2798 件。張保仔改名做張保，滿清政府賞畀千總頂戴，保留 30 艘船私人艦隊，留喺廣東水師效力。六月三十日（7 月 30 日），因為捉到西路海賊烏石二立功，賞戴藍翎，以守備超等升補。1819 年四月，升授福建澎湖協水師副將。

張保升咗做澎湖副將之後，家眷亦都跟佢去澎湖度長住，生咗一個仔張玉麟同一個女。張玉麟後代喺澳門。

## 遺蹟

相傳話有好多同張保仔有關嘅遺蹟，尤其喺香港係有長洲、塔門、南丫島同舂坎角幾處，都有張保仔收埋咗啲金嘅傳說，最多人知嘅係長洲嘅張保仔洞。不過有人認為張保仔洞極之狹窄，根本埋藏唔到啲乜嘢寶物，所以張保仔洞查實只係躲避清兵追捕或者收埋火藥嘅地方。重有流傳話赤柱舂坎角嘅一間天后廟嘅神枱下面有一條畀張保仔走佬用嘅地道，但係而家已經畀人封咗。葉靈鳳喺《張保仔的傳說和真相》本書入面指出，張保仔旗下嘅海盜勢力喺全盛時期有成 300 艘戰艦，七萬幾個部眾。以張保仔嘅地位同聲勢，官兵都要忌佢幾分，張保仔冇可能亦都唔使匿喺陸地上嘅山洞，亦都冇可能將啲金銀財寶埋喺陸地度，佢認為香港故老口傳，有關張保仔藏寶嘅講法多數係傳說，而唔係事實。

除咗咁之外，據許地山教授考查，指出現今香港島嘅西營盤係當年張保仔營寨嘅舊名。但係呢個講法就畀香港作家葉靈鳳否定，指出西營盤呢個名，純係指開埠初期駐紮喺港島西區一帶嘅英軍軍營。喺港島歌賦山山腰，有張保仔舊時據守海島、用青磚同蠻石鑲砌而成嘅塹壕遺蹟。

最後，一條喺港島太平山山腰嘅古道，亦都畀人改名做「張保仔古道」，但係查實根本冇人知佢係咪真係同張保仔有啦掕。

## 流行文化
日日都穿過維多利亞港嘅一艘運載旅客嘅三桅帆船就係以「張保仔」命名。

樂在棋中社會企業有限公司自從 2012 年起出版咗一系列以張保仔藏寶做主題嘅桌上遊戲同繪本故事，包括《張保仔傳說》、《張保仔傳說 2 藏寶香港》桌上遊戲、同埋《張保仔傳說》繪本故事書等。

## 影視作品
### 電影

### 電視劇

## 睇埋
*張保仔洞
*華南海盜
*廣府民間故事

## 攷
東坡家事

《**東坡家事**》（），係香港無綫電視製作嘅古裝電視劇，由歐陽震華、萬綺雯、王浩信、黃心穎同陳煒領銜主演，監製黃偉聲。呢套劇講北宋詩人蘇軾嘅家事。

## 主要角色
*歐陽震華 飾 蘇軾
*萬綺雯 飾 王閏之
*王浩信 飾 秦少游
*黃心穎 飾 蘇小妹
*陳煒 飾 柳月娥

## 出面網頁
*東坡家事 - tvb.com
梟雄

《**梟雄**》（），係香港無綫電視製作嘅民初電視劇，由黃秋生、湯鎮業同黎耀祥領銜主演，監製王心慰。呢套劇改編自民初上海三大亨杜月笙、黃金榮同張嘯林嘅經歷。

## 主要角色
*黃秋生 飾 喬傲天
*湯鎮業 飾 翟金棠
*黎耀祥 飾 龔嘯山

## 出面網頁
*梟雄 - tvb.com
無雙譜

《**無雙譜**》（），係香港無綫電視製作嘅古裝電視劇，由黎耀祥、黃宗澤、田蕊妮、黃浩然、郭羨妮同岑麗香領銜主演，監製羅鎮岳。呢套劇包括三個神話故仔：《易釵》、《陸判》、《追魚》，入面唔少角色個樣一樣但性格唔同。

## 主要角色
*黎耀祥 飾 朱爾旦 / 旱天雷
*黃宗澤 飾 張珍
*田蕊妮 飾 段鳳三 / 段素四
*黃浩然 飾 阮心讓 / 完顏宵
*郭羨妮 飾 一品香 / 佘還珠
*岑麗香 飾 鯉魚精 / 洪牡丹

## 出面網頁
*無雙譜 - tvb.com
張保仔 (無綫電視劇)

《**張保仔**》（），係香港無綫電視製作嘅古裝電視劇，由陳展鵬、洪永城同陳凱琳領銜主演，並由邵美琪、黃智雯、陳山聰、姚子羚同傅嘉莉聯合演出，監製係梁材遠。呢套劇講一個現代香港差婆返到清代見到張保仔嘅經歷。

## 主要角色
*陳展鵬 飾 愛新覺羅 · 旻皓 / 保兒
*洪永城 飾 張保仔
*陳凱琳 飾 黃娣妹
*邵美琪 飾 石嬌
*黃智雯 飾 朱淑君
*陳山聰 飾 黃逸軒
*姚子羚 飾 炎貴妃 / 杜(蘇)鳳妮
*傅嘉莉 飾 夏嬋

## 其他角色
*楊明 飾 程森
*朱璇 飾 烏素娜 / 甘美琪
*蔣志光 飾 孫秀才 / 葉學明
*金剛 飾 劉星
*岳華 飾 禮民豐 / 張勝妹
*羅樂林 飾 鄭一
*劉江 飾 嘉慶帝
*龔嘉欣 飾 冬雪
*謝雪心 飾 淳貴妃 / 葉詠珊
*李成昌 飾 霍爾泰

## 出面網頁
*張保仔 - tvb.com
廣州國際燈光節

（，簡寫）係由廣州市人民政府、中國照明學會、銳豐音響同銳豐建聲燈光音響器材工程一齊負責搞嘅大型文化活動。同里昂、悉尼嘅燈光節夾埋一齊，話成世界三大燈光節。

早前從第一屆到第七屆為止，主會場（花城廣場）都可以隨時俾人喺四面八方入嚟睇。後嚟天河區警方考慮到客流壓力過大問題，從第八屆開始統一改嗮凈喺花城廣場西北角做入口，其它地方凈出唔畀入。喺第八屆閉幕前幾日都實施微信預約，憑相關個人身份證件入場制度。

## 背景
2010年亞運閉幕之後，由於廣州嘅主要地區都有好多永久性嘅固定景觀照明設施，加上中國大陸有70%嘅照明產品份額都喺廣東出嘅。所以廣州市人民政府同中國照明學會决定喺天河區珠江新城、海心沙、同橫跨河南、河北嘅過江大橋搞燈光展覽。第一屆喺2011年9～10月開辦，第二屆喺2012年12月開辦，之後逢每年11月中旬開辦。但珠江新城同海心沙嗰邊一般搞15日，而珠江兩邊一般搞3個月到半年不等嘅長度。

## 舉辦時間
*主會場：每年10月底到11月中旬或每年11月中旬到12月初
*河南同河北之間嘅過江大橋：每年11月中旬～第二年嘅3～5月中。

## 註同攷
;註

;攷

## 出面網頁

* 

類:廣州文化
類:燈光節
瑤溪二十四景

**瑤溪二十四景**，係清朝同民國初時，廣州河南嘅瑤溪同馬涌兩岸嘅景致，最初係由清朝名士劉彤提出。隨住城市化對傳統事物嘅侵蝕，瑤溪流域嘅石崗、茶田、舊書院逐漸無嗮，而今得返石馬帆影、瑤津觀潮同利橋待月三景。

## 瑤溪二十四景一覽
根據清朝道光年間劉彤《瑤溪二十四景詩》、光緒年間楊永衍《瑤溪二十四景雜詠》同民國黃錫凌《瑤溪二十四景尋蹤錄》，有下邊「二十四景」：

## 註

## 攷
馬其頓方陣

**馬其頓方陣**（）係一種古典軍隊陣形，由256名配備薩里沙長槍同盾牌嘅步兵排成16×16嘅方陣。爾種陣形相傳係由馬其頓國王腓力二世首先發明嘅。

## 出面網頁
*中華網軍事頻道：關於羅馬三陣列與馬其頓方陣研究

類:歐洲軍事
諸葛氏

**諸葛**係唐人姓氏，喺《百家姓》裏頭排第414位。

## 名人
*諸葛豐：西漢官員
*諸葛亮：蜀漢丞相
*諸葛紫岐：香港藝人
夏侯氏

**夏侯**係唐人姓氏，喺《百家姓》裏頭排第413位。

## 名人
*夏侯嬰：西漢開國功臣
*夏侯霸：三國時期名將
安氏

**安**（）係唐人、朝鮮人姓氏，喺《百家姓》裏頭排第79位。

## 名人
*安祿山：唐代節度使
*安德海：晚清太監
*安子介，活躍於香港同中國政治嘅唐人實業家
卓氏

**卓**係唐人姓氏，喺《百家姓》裏頭排第277位。

## 名人
*卓文君：西漢人文學家司馬相如老婆
*卓敬：明初大臣
*卓韻芝：人稱「芝SEE菇BI」，香港藝人、專欄作家
*卓文萱：台灣女藝人
*卓亦謙：香港電影導演、編劇，代表作有《年少日記》
寶馬山公共運輸交匯處

（）係香港寶馬山一個公共運輸交匯處，喺寶馬山道同校園徑交界。

## 總站路線資料（巴士）
*城巴23B線
*城巴27線（特別班次）
*城巴81S線
*城巴85A線
*城巴85P線（下午班次）
*香港過海隧巴108線

## 途經路線資料（巴士）
*城巴25線
*城巴25A線
*新巴27線
*城巴41A線（特別班次）
*城巴81A線
*城巴85線（每日2150前嘅班次）
*城巴85A線（下午班次）
*城巴85P線（上午班次）

## 總站路線資料（專線小巴）
*香港島專線小巴25線

## 途經路線資料（專線小巴）
*香港島專線小巴49M線

## 利用狀況
由於寶馬山乘客分散喺雲景道同天后廟道，大多數巴士路線需要同時途經雲景道同天后廟道先至有足夠客量支持營運，所以幾乎所有途經寶馬山嘅巴士路線都只係用呢個站做循環點。 

## 參考

## 出面網頁

*寶馬山公共運輸交匯處，城巴／新巴
寶馬山

**寶馬山**（）係香港北角一座山，海拔200米，座山位置約莫喺北角七姊妹南面。

## 歷史
1960年代開始，政府開發北角南面嘅山坡，發展成豪宅區同學校區，嗰一頭亦用咗「寶馬山」個名。而家日常生活講「寶馬山」，多數都係指嗰一個區域，好少指座山。

## 地理
有啲人會搞錯以為寶馬山區西南面近住寶馬山道盡頭嗰座山係「寶馬山」，但其實嗰座山叫紅香爐峰。
石圍角巴士總站

**石圍角巴士總站**（）係香港一個巴士總站，喺新界荃灣區東部石圍角石圍角路3號石圍角邨石菊樓對出，係一個露天巴士總站。而家有3條巴士路線用呢個站做總站，8條巴士路線同7條專線小巴路線途經呢個站對出嘅石菊樓分站。呢個站嘅設計分別係一條雙坑通道同埋一個巴士停車灣。

## 概況
石圍角巴士總站分做兩部份：一部份係設有雙坑通道嘅巴士總站，係九龍巴士32線、九龍巴士936線同九龍巴士936A線嘅總站，站名係**石圍角巴士總站**；而另一部份係總站對出嘅巴士分站，係九龍巴士32H線、九龍巴士32M線、九龍巴士36線、九龍巴士40P線、九龍巴士43P線、九龍巴士43X線、九龍巴士234C線同九龍巴士N36線嘅分站，站名係**石圍角邨石菊樓**。

## 歷史
石圍角邨喺1980年至1982年間起好並入伙。1981年4月9號，石圍角巴士總站正式啟用，為石圍角邨居民服務。喺城門隧道建造工程期間，因為牽涉到修改石圍角路嘅走線，呢個站喺1988年4月9號開始暫停使用，期間喺象鼻山路西行近石圍角邨停車場外整咗臨時總站，去到1989年12月29號先至恢復使用到而家。

## 出面網頁

* 荃葵青交通總站巡禮 - 石圍角
歐陽氏

**歐陽**（）係唐人姓氏，喺《百家姓》裏頭排第412位。

## 名人
*歐陽詢：唐代書法家
*歐陽脩：北宋文學家
*歐陽震華：香港藝人
*歐陽巧瑩：香港藝人
*歐陽娜娜：台灣藝人
*歐陽夏丹：中國主播
*歐陽耀冲：香港足球員
*歐陽佩珊：香港藝人
*歐陽靖：香港音樂人
*歐陽萬成：美籍華裔男演員
*歐陽皓：恒生銀行高級客戶經理，擁有多年從業銀行經驗
司徒氏

**司徒**係唐人複姓，喺《百家姓》裏頭排第439位。

由於中國各地嘅方音差別好大，司徒有成十幾種英文串法。通常中國大陸、臺灣嘅司徒串法係Situ，香港通常串Szeto，另外仲有Soohoo、Szutu、Seto等串法。

## 數據
根據2010年進行嘅，喺中國大陸姓司徒嘅人有大約45,000人，係第四大複姓，次於歐陽氏、同皇甫氏。

## 名人
*司徒卯：春秋時期陳國（河南省淮陽同埋鄰近嘅地方）大夫
*司徒映：唐文宗嗰陣時嘅太常卿
*司徒美堂：中國致公黨創辦人
*司徒華：香港政治人物，支聯會創辦人
*司徒惠：前立法局議員
*司徒文俊：香港足球員
* 司徒達賢：國立政治大學商學院講座教授
*司徒錦源：香港電影同電視編劇

## 參考
國浩徐公祠

係廣東省廣州市一間祠堂，喺白雲區太和大源行政村白路口村。家時係區登記文保單位。

## 史
大源徐氏由廣東蕉嶺（今日梅州市蕉嶺縣）搬來，初頭响家時嘅大源村一社落腳，生落五隻仔。大清嘉慶年間，孻仔徐國浩分居白路口，佢嘅後人喺光緒廿五年（1899年）起祠堂。日本侵華時期，㗎仔因為有徐福東渡扶桑嘅傳說，就無打攪呢間祠堂。

## 格局
祠堂坐東向西，總面積闊27米，深近20米，中路係太公祠，左右兩邊係民宅，建築融合咗客家圍屋嘅風格。

## 連出去
* 太和镇大源村扬浩徐公祠堂：迷宫一样的祠堂 姓氏吧

徐
類:廣州市白雲區
黃瑩瑩

**黃瑩瑩**（****，），係前香港無綫電視女配音員，2012年10月加入無綫電視配音組，2015年10月約滿TVB。

## 人物
*第5期無綫電視粵語配音藝員訓練班學員。
*任職配音員之前係獨立樂隊「不眠樂團（Sleepless）」嘅主音歌手。
*曾幕前演出第6期無綫電視粵語配音藝員訓練班嘅電視宣傳片。
*任職無綫電視時係韓國演員李多熙嘅常任配音員。
*2020年開始 Sticky Love Family 黐住這一家YouTube頻道。而家係自由身配音員。

## 配音作品
***粗體**係作品中嘅主角或要角*已知喺片中有演唱嘅角色喺角色名後會加♪符號
### 電視動畫／OVA

### 劇場版／動畫電影

### 特攝片

### 日劇

### 韓劇

### 中／港劇

### 台劇

### 英／美劇

### 電影

### 綜藝節目／紀錄片

## 幕前演出

## 參考

## 出面網頁
*黃瑩瑩新浪微博
*黃瑩瑩Instagram
*黃瑩瑩youtube
*黃瑩瑩Facebook
三杯雞

**三杯雞**係一味台灣流行嘅江西菜菜式，用同等份量嘅米酒、麻油、豉油去煮雞肉，台灣煮法重會落埋薑、蒜頭同九層塔。呢種煮法亦可煮其他肉。
葉暐

**葉暐**（；，）係香港無綫電視前演員，喺無綫電視藝員訓練班第14期藝員訓練班畢業，同期同學有馬國明、吳卓羲、黃子恆等人。出演過好多套無綫劇集，早期多飾演茄哩啡同閒角角色。喺2007年同2009年播出嘅無綫電視劇集《十兄弟》同《大冬瓜》等飾演重要配角，2013年參演過歌唱選秀節目星夢傳奇。2017年8月離開無綫電視。

## 演出作品
### 電視劇（[[無綫電視]]）
*《**[[十兄弟 (無綫電視劇)|十兄弟]]**》飾 **大口九**
*《學警出更》飾 溫展鵬（溫Sir）
*《**[[大冬瓜 (電視劇)|大冬瓜]]**》飾 **烏鴉嘴**
*《學警狙擊》飾 溫展鵬（溫Sir）
*《真相》飾 阿　威（第16-19集）
*《On Call 36小時》飾 鐘　良
*《飛虎》飾 余一發（第8集）
*《熟男有惑》飾 餘多稻
*《巨輪》飾 林正昌
*《On Call 36小時II》飾 鐘　良
*《愛我請留言》飾 Don
*《點金勝手》飾 王兆隆
*《載得有情人》飾 饒兆榮（青年）
*《使徒行者》飾 朱恩智
*《老表，你好hea！》飾 阿財
*《飛虎II》飾 肥腸手下（第5集）
*《醋娘子》飾 張
*《拆局專家》飾 方偉權
*《梟雄》飾 馬義
*《東坡家事》飾 張儉（斬崩刀）

### 電視節目
*2005年：《全台藝員卡拉之星大唱遊》
*2013年：《星夢傳奇》第9、10、11集

## 參考

## 出面網頁
*
*
小王子 (2015年電影)

**小王子**（；）係2015年開播嘅動畫電影，喺法國作家安特萬·迪·聖－迪舒皮利寫嘅同名小說改編而嚟。部片有法文同英文版，但英文版有好多位出名嘅荷里活明星嚟配音，包括占士·法蘭高、麗素·麥雅當絲、賓尼斯奧·狄奧·托羅等人。

## 劇情
9歲嘅女仔同阿媽一齊住喺石屎森林入面，阿媽希望佢入間好學校，但細路女聽咗阿媽講就搏命學，但搬咗新屋之後，隔籬屋嘅老坑飛咗張紙飛機過嚟，俾細路女睇啱咗。但老坑嘅性格有啲怪，日頭成日整返爛咗嘅飛機，晚黑成日用望遠鏡睇天上啲星。女仔有日呃咗阿媽同老坑做老友，之後老坑向女仔講咗佢後生嗰時係飛行員，揸飛機喺被迫降落嘅沙漠入面，撞整諗到O嗮嘴嘅男孫回憶，而且呢單嘢講都未講過。而所謂嘅「男孫」喺好細嘅外星嚟，重同朵玫瑰花做咗老友。結果噉，老人有咁啱得咁橋撞正嗰位星之王子。雖然兩位猛咁行埋一齊，但無耐老坑病咗。女仔為咗老坑，想實現小王子嘅願望，喺晚黑靜鷄鷄噉坐飛機，飛出去搵小王子。

搵到嗰陣小王子已經變咗大王子，重要幫人做清潔。大王子唔記得嗮佢做過啲乜，細路女死都要佢諗返起。最後細路女帶埋大王子返B612，放低佢就返地球搵老坑。

## 出鏡人馬

## 廣州行
2015年10月28號～2015年11月30號，小王子喺廣州搞中國行第一站。佢主要用360度球幕電影同燈光場景、全方位沉浸式嘅互動體驗而打造比較勁而有真實感嘅小王子世界。將小王子古仔入面啲場景逐一整返出嚟。

## 註

## 出面網頁
* 

類:法國電影
類:動畫片
類:冒險片
昆凌

**昆凌**（；；）係臺灣女藝人，有澳洲、臺灣同韓國混血，原名**武誼蓁**（），老公係臺灣藝人周杰倫。

## 演出作品
### 電視劇

### 電影

### 代言活動

File:昆凌.jpg|2011年11月30號，昆凌喺臺北參加香港佐丹奴旗下潮流品牌BSX宣傳活動
File:Ng Chin Han & Hannah Quinlivan 2018.jpg|2018年7月7號，星加坡男演員 （左）同昆凌（右）喺新城市廣場參加美國電影《高凶浩劫》嘅首映活動。


## 個人事業
2018年，昆凌嘅個人時裝品牌「**JENDES**」響網上開張。跟住落嚟繼續用「**QUINLIVAN**」做大眼仔嘅生意。

## 連出去
* 
* 
* 
* 
* 
* 
*
* JENDES - Offical website
* QUINLIVAN - Offical website
住家婆

**住家婆**，又叫**家庭主婦**、**主婦**，係指結婚後全職照顧屋企、唔出去打工嘅婦女。舊時有「男主外女主內」嘅觀念，絕大多數老婆都係住家婆，但當今社會唔少女性都會出去打工，比例已經減咗唔少，相應出現由男方留屋企嘅住家佬。
飯糰

**飯糰**，通常指**日式飯糰**（**御握り**），係用紫菜同白飯包住餡嘅日本嘢食，形狀多數三角形，餡通常係海鮮。

## 類似嘢食
*壽司
*手卷
*粢飯
*粽
麥迪文

**麥迪文**（**Matt Damon**，）係美國電影人，1997年同賓艾佛力憑電影《驕陽似我》劇本攞奧斯卡金像獎最佳原著劇本獎。

## 電影作品
*《驕陽似我》（1997年）
*《雷霆救兵》（1998年）
*《盜海豪情》（2001年）
*《孖住你》（2003年）
*《無間道風雲》（2006年）
*《叛諜追擊3：最後通牒》（2007年）
*《翻身動物園》（2011年）
*《叛諜追擊5：身分重啟》（2016年）

## 攷

## 出面網頁

*
濁水溪

**濁水溪**係全臺灣至長嘅河，長186公里，由南投起源，經雲林、彰化流入海。
類:亞洲河
小王子

《**小王子**》（法文：**Le Petit Prince**），係法國作家德聖艾修伯里寫嘅小說，1943年發表。個故仔講王子去到地球嘅孤獨，友誼，愛同埋失落。

小王子係世界上翻譯最多書之一，評為法國廿世紀最好嘅書。譯成至少兩佰五十種話（包括凸字），銷量每年有成兩佰萬本，銷售總額超過壹億四千萬本，全球銷量超過五億部  ，係最暢銷書之一。

本書講到小王子同個飛機失事嘅人傾偈，係同作者早年喺撒哈拉沙漠揸飛機、同一次死過翻生嘅經驗有關。呢啲經驗喺本書裏頭反映出嚟。

自從出版以來，小說改篇成好多唔同形式嘅藝術作品，包括錄音，廣播劇，舞台劇，電影，電視，芭蕾舞劇、歌劇噉。

廣東話版嘅《小王子》喺2017年出版。

## 參考資料

## 拎出去
康熙來了

《**康熙來了**》係臺灣出名嘅綜藝電視節目，由中天電視製作，由2004年1月5號開始喺中天綜合台開播。節目名嘅「康熙」係指主持人蔡康永同徐熙娣。呢個節目喺2015年12月播出最尾一集。
XL

**XL**或**xl**或**Xl**或**xL**可以係：

*40嘅羅馬數字寫法
*EN 13402服裝嘥士代碼入面講嘅**加大碼**（符號**XL**）。
*法國特大航空
*德國特大航空
*英國特大航空
*印尼亞通特大航空
*LAN厄瓜多爾航空嘅IATA代碼
*XL可樂：瑞典嘅一種可樂飲料。
*電抗嘅符號（XL）
*ATARI 8位系列嘅XL系列電腦
*Macintosh XL系列電腦
*NEC PC-9800嘅XL系列電腦
*XL (程式語言)：電腦嘅程式語言
*XL (樂隊)：日本樂隊
*XL唱片
*DDR D3MIX跳舞機系列嘅一首歌，由PS-T整。
穆罕默德二世

**穆罕默德二世**（）係奧斯曼帝國蘇丹，1444年到1446年、1451年到1481年兩度在位，喺1453年21歲嘅佢已經指揮奧斯曼大軍攻陷君士坦丁堡滅拜占庭帝國。
婆羅多舞

**婆羅多舞**係一種印度傳統嘅舞，多數由女人跳，起源自淡米爾納德邦，公元1世紀已經有記載，而家重喺南印度盛行。
陵

**陵**（**tomb**）係葬死屍嘅地方，可以係普通嘅墳墓，亦可以係好大座建築，譬如金字塔。
## 睇埋
*陵墓
性染色體

**性染色體**係管動物性別嘅染色體，包括X染色體同Y染色體。

正常男性會係一條X染色體搭一條Y染色體（XY），正常女性會係兩條X染色體（XX）。
釀

**釀**係種煮食方法，將一樣食材中間挖空，再填入另一樣食材。

## 例
*煎釀三寶
*煎釀鯪魚
*百花釀蟹鉗
試衫房

**試衫房**，又叫**試身室**，係衫舖、百貨公司同其他賣衫地方嘅設備，畀客試下啲衫啱唔啱身，入面會有塊大鏡。
## 睇埋
*更衣室
滑鼠墊

**滑鼠墊**（），俗稱**踎士墊**（當中**踎士**由英文 **mouse** 度譯過嚟），廣東珠三角地區同廣西梧州一帶嗌**鼠標墊**（），係滑鼠用到嘅輔助設備，放喺喐鼠標嘅表面，等佢行得順啲。
燙火膏

**燙火膏**，又寫做**湯火膏**，係一隻藥膏，專醫辣親嘅皮膚。燙火膏嘅有效成份化學上叫**磺胺嘧啶銀**，本身係種抗生素，防止傷口畀細菌感染。
藥膏

**藥膏**係一類外用嘅藥，形態係膏狀，多數都係搽喺皮膚上面。

舊時藥膏好多時都用金屬圓罐仔裝住，之後開始興用類似支裝牙膏嘅方式包裝。
徐子見

**徐子見**（），係香港東區區議會漁灣選區前任議員，傘下爸媽嘅骨幹人物。

## 簡歷
徐子見喺提名期最後一日參選2015年香港區議會選舉，阻止做咗24年當區區議員民建聯鍾樹根自動當選，最終攞到2,026票，贏鍾樹根163票當選，畀泛民主派力讚「刀仔鋸樹根」，四年後佢亦都喺同一選區成功冧莊，攞到3814票。

2016年，徐子見角逐第6屆香港立法會選舉，出戰港島區直選，結果都係落選。

2021年5月10號，徐子見因為喺泛民主派35+初選案被政治檢控而還押，冇辦法履行議會職務，宣佈劈炮，唔撈東區區議員一職。

## 參考
*撼贏鍾樹根 徐子見：屋企人最初以為我黐線

類:前東區區議員

## 參考來源
蔗

**蔗**（；學名：**'），又叫**甘蔗**（）、**醣蔗**（）、**薯蔗**（）、**黃皮菓蔗'''（），係禾本科甘蔗屬嘅長年生高大實心草本植物，喺全球嘅南緯33°到北緯33°之間嘅地區（尤其係低緯度地區）都可以搵到。

## 樣
根狀梗粗而發達，梗高3～5m，圓柱，有20～40節；其中下半部分短而粗，節上有芽；每節間實心，出面披蠟粉，有紫、紅、黃綠等色。葉叢生，樣靚到既似劍又似粟米葉，長1m，闊4～6cm，冇毛；中脈白，比較粗，葉邊粗糙，有鋸齒。花屬圓錐花序，比較大，長大概5dm，花序軸節間同細穗柄間冇毛，樣似橢圓形，長35～40絲米。果屬穎果，好細粒，樣似橢圓或蛋形。

## 適應環境
植株多數生喺深而厚，疏鬆、靚泥地方。

## 用途
佢條稈纖維含有好豐富嘅蔗醣，可以用嚟整蔗糖，因為梗有12～15%嘅蔗醣。另外，佢嘅梗可以劈開批咗皮嚟生食同整蔗汁，亦有補充醣分、健脾利尿、潤腸通便嘅功效。但係發咗髦或患咗高血糖啲人唔好食。

## 人類文化
蔗喺粵語地區文化當中有一句相關嘅俗語叫做“掂過碌蔗”，意為「事情發展得順順利利」。

## 有關嘅書
* 热带植物识别图鉴 第192页　　人民邮电出版社 ISBN 978-7-115-40389-6

## 連出去

* 甘蔗 中醫世家
* 甘蔗的营养价值 苹果绿
* 甘蔗 Saccharum officinarum Linn. 中国植物志
* 甘蔗 中医药

類:甘蔗屬

類:生果
類:糖嘅原料
類:藥用植物
串 (搞清楚)

**[[串]]**係形容人嘅態度。佢亦可以解：
*串燒，將肉類用籤串埋燒嘅嘢食
*串字，語言學用詞
*串，一個喺雷霆881商業一台播出街嘅電台節目
*Threads‎，社交網絡服務
24 (搞清楚)

**24**喺大多數嚟講係阿拉伯數字，重可以係：
## 電視劇
*24 (電視劇)：美國霍士電視嘅一部連續劇。
**24 (第1季)
**24 (第2季)
**24 (第3季)
**24 (第4季)
**24 (第5季)
**24 (第6季)
**24 (第7季)
**24 (第8季)
**24：救贖
**24：再活一日
## 遊戲
*反恐24小時
## 電影
*24 (2001年電影)
*24 (2016年電影)
## 音樂
*24 (音樂)：英國組合Point of Grace喺2003年發佈嘅專輯。
## 雜項
*公元24年
*24個鐘
*24節氣
清華大學

**清華大學**（；；）係中國北京一大學，1911年3月30號創辦，總部喺海淀區雙清路30號。

清華大學前身係1911年用美國退返嘅庚子賠款搞嘅「清華學堂」，1912年民國成立後改叫「清華學校」，1928年北伐後改叫「國立清華大學」，1948年因北平（而家嘅北京）畀解放軍攻佔，原校長同部份師生去咗臺灣復校，中共政府就接管咗，用「清華大學」個名繼續搞。

中共總書記習近平、前任總書記胡錦濤、前任國務院總理朱鎔基等都係校友。



類:海淀區
清華

**清華**可以係：
*清華大學，北京嘅大學
*國立清華大學，台灣新竹嘅大學
*清華 (江西)，江西婺源嘅鎮
華東師範大學

**華東師範大學**（，）係中國上海一間大學。

華東師範大學前身主要係上海三間私立大學：大夏大學、光華大學同聖約翰大學。上海畀解放軍攻佔之後，私立大學收歸公有，中共政府為咗可以喺華東地區有一間好似北京師範大學嘅大學，1951年就將部份私立大學整合做華東師範大學。

類:上海嘅大學
上海交通大學

**上海交通大學**（，）係中國上海一間大學。

上海交通大學係原交通大學喺上海嘅分校，而交通大學前身係1896年創辦嘅「南洋公學」，經過幾次分合，上海嘅交通大學喺1959年定名做上海交通大學。

## 校友
*劉仰
*房曉輝
*許昕
*徐嘉余
廣州體育學院

（）係中國廣東省廣州市嘅一間有本科同研究生教育嘅獨立高等體育學府，喺1956年成立，位置喺天河區天河北路，時代廣場斜對面。

## 史
學校喺1956年6月9號俾廣州市人民政府批准而成立，重喺1958年10月4號正式掛牌，最初喺二沙島嘅廣東省體育場附近一帶搞校區。1960年同廣東體育學院合併而搬到而家天河區天河北路，時代廣場斜對面。1963年連華師體育系合併埋。

雖然1969年因文革破四舊關係，學院俾嗰時嘅廣東師範學院（今日嘅華南師範大學）體育系合併咗，但1975年7月1號重新恢復返間學院出嚟。

## 出面網頁
* 

類:喺廣州嘅大學
諾貝爾 (搞清楚)

**諾貝爾**除咗係出名嘅科學家之外，重可以係：
*諾貝爾獎
**諾貝爾物理學獎
**諾貝爾化學獎
**諾貝爾生理醫學獎
**諾貝爾文學獎
**諾貝爾和平獎
**諾貝爾經濟學獎
*瑞典銀行經濟學科學獎
*諾貝爾實業
*諾貝爾生物護理
*搞笑諾貝爾獎
*諾貝爾 (馬)，愛爾蘭練馬師岳伯仁旗下賽駒
瀦龍河

**瀦龍河**（瀦讀豬，），又寫**豬龍河**，係位於中國河北嘅河，屬大清河水系，係南支大清河最大嘅行洪河道，大體位於保定轄地內。瀦龍河係由三條河合流形成，主流係大沙河（沙河），喺安國一帶同磁河、小清河（孟良河）合流後就叫瀦龍河，合流位置喺安平北郭村上游，其中最後滙入嘅磁河河口喺安國軍詵村北面。之後向東北流，流過安平北部、博野、蠡縣、高陽，最後喺劉李莊滙入白洋澱中嘅馬棚澱（又有講法喺東白莊、郝家莊入澱，因爲條河改過多次河道）。當中從北郭村到白洋澱嘅河道長80.5公里，流域面積8600平方公里，條河闊800~1800米。

根據記載，歷史上瀦龍河原本係磁河（滋河）、大沙河、唐河合流而成，但喺清嘉慶六年（1801年），唐河發洪災，改咗河道，從定州向北遷移，經望都、清苑、安新，自己入白洋澱，而孟良河攞走唐河嘅舊河道，變成而家三河合流嘅局面。喺更早時期，呢帶水系有好唔同嘅面貌，《山海經》時代呢度係古黃河嘅水脈，戰國中期先脫離黃河，形成獨自水系；之後相當長時間，磁河（滋水）、大沙河（泒水）係屬滹沱河水系，到宋代開始磁河脫離滹沱河，元代以後唐、沙、磁三河合流局面成型，就有咗現時嘅面貌，因爲元明之後當地水土流失嚴重，條河多次決堤、改道，根據改咗嘅河道，安過好多名。

## 名
瀦龍河嘅名有段古，根據明清地方志同民間傳說，話喺上古顓頊時，有豬化爲龍，條龍變成呢條河，所以就叫豬龍河，後來寫成瀦龍河。瀦龍河舊河道之上嘅龍化就係根據呢個傳說而得名。

有種講法話，「豬化龍」其實係「瀦化瀧」，意思係「平靜嘅澤水變爲水勢急嘅河流」。但根據《康熙字典》，「瀧」解「急流」係「南人名湍曰瀧」，換言之呢個係南方話，而瀦瀧河流域係華北地區；清代《畿輔通志》當中係寫「豬龍河」，冇三點水嘅，而且重畀咗另一解，話「豬龍」係轉化自「伏龍」，所以呢種講法可能唔係好可靠。

有觀點認爲，瀦龍河流過嘅高陽就係顓頊高陽氏嘅地望，而瀦龍河係顓頊出世地。根據史料，話顓頊嘅母系係蜀山氏，而佢喺若水出世，部份史家認爲噉表明顓頊喺四川雅礱江出世。根據呢個睇法嘅攷據，蜀山氏唔係話佢喺四川（蜀），而係通假，通做「涿」，蜀山即涿鹿山，喺河北；而古代若同桑係同一字，若水即係桑水，桑水即係瀦龍河上游地帶，所以顓頊有可能就出世喺而家瀦龍河流域。

瀦龍河有多個名。喺博野又叫**蟾河**（），喺蠡縣又叫**楊村河**（），喺高陽又叫**高陽河**（），因爲順治年間曾經喺布里村決口，所以又叫**布里河**（）。

## 水利
大清河嘅水系分南北兩支，其中滙入白洋澱嘅都係南支，而瀦龍河係南支當中最大嘅行洪河道。瀦龍河兩邊嘅河堤都要防洪，其中右堤叫做千里堤，長189公里，係河北四條一級堤防之一，呢條河堤好緊要，係用來保住冀中平原免受洪災嘅屏障。佢嘅左堤次要啲，係三級堤防。

瀦龍河比較多沙，又係季節性河流，所以佢嘅河床淤積幾嚴重，有比較大嘅防洪壓力。所以1957年喺左岸嘅陳村起咗固定嘅分洪口，整咗條28公里長、1500米闊嘅陳村分洪道，以左堤爲主堤，設計流量1500 m³/s，不過過咗咁多年嘅淤積，過水能力同瀦龍河一樣低過從前。爲咗保住千里堤，按照洪水調度，當陳村水位超過19.1米兼持續上漲時，啟用陳村分洪道排洪；若果繼續漲，就喺仉村臨時分洪；若果繼續漲到19.7米，就會喺陳村以上、瀦龍河左堤嘅董莊、呈各莊附近分洪；如果噉都緩解唔到汛情，就會另揀其他地方開口分洪。

除咗防洪，又有其他水利工程。瀦龍河本身有青穿瀦幹渠穿過，可以引水灌溉；佢上游嘅河源亦有啲水庫，其中磁河上游有橫山嶺水庫，位於靈壽岔頭馮溝村附近；大沙河上游有王快水庫，位於曲陽鄭家莊西面；大沙河嘅支流郜河有口頭水庫，位於行唐口頭。呢三個水庫都用來防洪、灌溉、發電用。

## 攷


類:河北地理
同濟大學

**同濟大學**（，）係中國上海一間大學。

同濟大學前身係1907年由德國醫生創辦嘅「德文醫學堂」，第二年改名做「同濟德文醫學堂」。「同濟」係上海話對德文「Deutsch」嘅諧音，亦有「同舟共濟」嘅意思。1923年同濟成格做大學，1927年由國民政府接管，改名「國立同濟大學」，1949年由中共政府接管後，取消咗用德文教學嘅傳統。
類:上海嘅大學
廣東恆大女子排球會

係中國嘅一間排球會，喺2009年4月24號成立。佢係中國大陸第一間真正職業化嘅排球會。球會攞過2011～2012賽季嘅中國女排甲A聯賽冠軍，2013亞洲女排聯賽冠軍同女排世俱盃季軍，但2014年因郎平同恆大女排嘅合約期滿，加上恆大集團唔接手女排，所以球會成績一落千丈，而家喺中國女排甲B聯賽打緊。

## 史
排球會喺2009年成立，初期打乙級聯賽，嗰時球會買咗好多女排黃金一代隊員返嚟，幫球會成立第一年以12場全勝嘅戰績殺入女排甲A聯賽。殺入甲級聯賽之後未停過招兵買馬，甚至喺歐美同泰國一帶買咗比較有實力嘅隊員返嚟打排球，但嗰年凈攞咗亞軍。2011～2012賽季成功攞到球會史上第一個頂級聯賽冠軍。喺2013年嘅亞洲女排球會大獎賽入面，球會亦成功攞咗第一個亞洲冠軍，同時喺嗰年世俱盃攞埋季軍。2014年，由於教練郎平合約期滿，加上恆大集團出手轉去足球方面搞，所以球會成績一落千丈，最後喺嗰年降到甲B聯賽。

## 得獎記錄
*中國女排甲B聯賽：
*:：2009～2010
*中國女排甲A聯賽：
*:：2011～2012
*:：2010～2011、2012～2013
*亞洲女排球會大獎賽：
*:：2013
*世界女排球會大獎賽：
*:：2013

## 註

類:中國排球隊
類:廣州運動
世界愛滋病日

（）係世界衛生組織呼籲全球各地同國際組織辦活動，嚟宣傳同愛滋病有關嘅知識。節日從1988年開始，每年嘅12月1號搞。

## 由來

美國當地喺1981年第一次發現咗愛滋病患者，而法國科學家喺1983年最先發現愛滋病毒。根據研究，愛滋病毒可能喺1960年代出世喺非洲中部地區嘅馬騮身上變種而成，人類一旦感染，可以通過血液製品、娼妓、同性戀同吸毒啲人傳播。後嚟病毒一直蔓延到全球各地，成為重大嘅公共衛生隱患同社會問題而俾世界衛生組織同好多國家政府䀹住嗮。由於愛滋病被全球公認咗「世界最危險瘟疫」同「超級癌症」，加上冇藥可以醫得呢個病。1987年8月，美國兩位政治人同湯馬仕·匿他（Thomas Netter）同佐納登·曼尼（Jonathan Mann）醫生喺美國嘅全球節目（Global Programme）入面傾咗關於愛滋病嘅問題，佐納登·曼尼聽咗呢件事之後，向瑞士日內瓦嘅世界衛生組織反映，重通過咗呢項議案。定咗從1988年開始，每年12月1號係世界愛滋病日。

## 註

類:主題日
日本電產

**日本電產株式會社**（**日本電産株式会社**，**Nidec Corporation**，）係日本一電動摩打製造商，1973年7月23號成立，現任董事長兼集團總裁永守 重信。佢哋經營項目包括精密小型摩打、車載同埋家電/商用/工業用摩打電機、機器裝置、電子/光學零件，重有其他關聯產品嘅研發/生產/銷售。公司股票喺東京證券交易所第一部（股票代碼：6594）同埋紐約證券交易所（股票代碼：NJ）上市。

截至2017年，日本電產有296間子公司，遍佈日本、亞洲、歐洲同埋美洲。

## 出面網頁
*    

類:東京證券交易所上市公司
類:日本公司
類:電子公司
類:京都
玉帶濠

**玉帶濠**（）係中國廣東省廣州市嘅一條內街，喺越秀區，西邊從廣州起義路嘅大德路口斜對面開始，一直向東去到德政中路嘅定安里對面。但成條巷入面冇門牌寫住「玉帶濠XX號」。

## 史
明清時期，呢條街道係廣州南邊嘅東西走向護城河，長度同高第街差唔多。嗰時佢係條行艇仔嘅河，附近有好多碼頭，加上好多條艇從西關嗰邊撐嚟玉帶濠大嗌賣嘢，而且出現一派水鄉風情。呢個現象喺宋眞宗景德年間到民國初期時發生，但民國期間變咗條臭涌。中華人民共和國成立之後，雖然廣州市人民政府出嗮力搞返乾淨條玉帶濠，但水質重係太差，加上嗰時要發展個大都市，最後喺1952年改成暗渠。

## 攷
* 这对couple穿过的老街巷，是你记忆中的玉带濠吗？ 信息时报 （2015-11-26）
* 玉带濠与濠畔街：护城河的旖旎记忆 穿粵時光
* 添濠街 广州故事

類:廣州街道
韓國高校棒球

（，文觀部式轉寫：Daehanmingukwi gogyo yagu）係指喺韓國高等學校一到三年級嘅學生間舉行嘅棒球競技。高等學校之間嘅棒球大賽係由大韓棒球協會主管嘅。參加比賽嘅球隊都受過長期訓練，同日本、美國幾乎間間學校都開棒球項目唔同，開有棒球部嘅韓國高等學校大約有60~70間。

## 攷


類:南韓運動
籃

**籃**係一類裝嘢嘅器具，傳統上係用籐嚟織成，有啲籃會有個蓋冚住。
## 睇埋
*籃球
夾萬

**夾萬**，古時又叫**甲萬**或**夾板**，係一種保安設備，通常擺響屋企、舖頭、寫字樓呢類私家地方。夾萬會擺啲值錢嘢，例如寶石、貴金屬、現錢，又或者重要嘢，例如遺囑、屋契。

## 儲乜

啲人好興用夾萬儲住投資用嘅貴金屬（例如黃金）。

用「夾萬儲起啲貴金屬」呢種做法，喺某啲情況下可能唔啱用：例如可能一位投資者住喺租返嚟嘅地方，包租方唔准佢鑲個夾萬喺牆或者地板上面；而且喺某啲地區，擺一個夾萬喺屋企可能會有天災相關嘅憂慮。

## 註

## 參考

## 睇埋
*保險箱
砧板

**砧板**（）係用刀切割各種生熟嘢食時用到嘅輔助用品，多數喺廚房用到。古時砧板多數用木做，近年就興用埋膠、竹及鋼化玻璃做。
朱仲八

**朱仲八**（）係南宋晚期句容朱家巷人，朱百六嘅老豆、朱四九嘅阿爺、朱初一嘅曾阿爺、朱世珍（本名朱五四）嘅高阿爺，亦係朱元璋嘅五世祖。佢屋企世代都係耕田。

## 家庭關係
### 老婆
*陳氏

### 仔
*大仔：朱六二
*二仔：朱十二
*三仔：朱百六，係明太祖朱元璋嘅高阿爺。後尾朱元璋追尊佢為玄皇帝，廟號係德祖，佢夫人胡氏，都被追尊為皇后。

## 參考
*《朱氏世德碑記》
*《明實錄》
*《天潢玉牒》
金龍機電

**金龍機電**（全名**金龍機電股份有限公司**，，**Jinlong Machinery & Electronics Co., Ltd.**，）係中國浙江温州一公司，1993年成立，主要從事研發、生產同埋銷售電子元件。產品包括微特電機、液晶顯示模組同埋電容式觸摸屏。

金龍機電股份有限公司由金龍控股集團有限公司、金美歐同埋黃永賢發起設立，2009年5月4號登記註冊，企業法人營業執照註冊冧把330300000011153。公司股票2009年12月25號喺深圳證券交易所掛牌交易。截至2014年年尾，公司註冊資本（股本）337,969,945緡人民幣，股份總數337,969,945股。其中有限售條件嘅流通股份有69,872,445股；無限售條件嘅有268,097,500股。

2020年10月，中國實施電子煙烟國家標準，金龍機電旗下公司係已「領證」忌公司之一。

2022年10月，蘋果公司公布2021年度主要供應商，其中剔除咗金龍機電做佢忌供應商。

2023年9月，華為發報手機 Mate 60 Pro，疑似突破咗美國技術封鎖，金龍國際係其中一間供應商。

## 參考

## 出面網頁
*  
* Jinlong Machinery & Electronic Co Ltd (300032.SZ) Quote| Reuters.com 

類:中國廠商
類:電子公司
類:溫州
搲背棍

**搲背棍**係用嚟搲背脊嘅棍，因為背脊某啲位置自己用手搲唔到，就需要用佢幫手。就係唔使搵人幫手嘅緣故，所以有人叫佢做**不求人**。
原子粒收音機

**原子粒收音機**，又叫**電晶體收音機**，係靠原子粒（電晶體）運作嘅無線電接收器（即係收音機），喺1960年代好流行，專門用嚟收聽電台廣播。
列查·安東尼

**列查·安東尼**可以係：
* 列查·安東尼 (政治人物)（1875～1962）：英國政治人物。
* 列查·安東尼 (歌手)（1938～2015）：法國歌手。
東京保護國

**東京**（；；）**保護國**，阮朝稱之為**北圻**（；），係法屬印度支那嘅一個保護國，範圍係越南北面地區。東京呢個名嚟自黎朝對河內嘅稱呼。

## 睇埋
*交趾支那
*安南
朱六二

**朱六二**，係南宋晚期句容朱家巷人，佢係朱元璋高阿爺朱百六嘅大佬，朱仲八係佢老豆，佢重有一個細佬叫朱十二。佢屋企裡面幾世都係農民，一直都好窮。

## 參攷
*《朱氏世德碑記》
*《明實錄》
*《天潢玉牒》
寶鋼股份

**寶鋼股份**（全名**寶山鋼鐵股份有限公司**，，，）係中華人民共和國一鋼鐵公司，中央企業上海寶鋼集團公司旗下核心成員。

寶鋼股份總部位於上海寶山區，前身最早可以追溯到1977年12月成立嘅上海寶山鋼鐵總廠；2000年2月，寶鋼股份由上海寶鋼集團公司獨家創立，同年12月，喺上海證券交易所上市（證券代碼：600019）。寶鋼股份今下有上海寶山、南京梅鋼、廣東湛江（起緊）三大鋼鐵精品基地，覆蓋煉鐵、煉鋼、熱軋、厚板、冷軋、矽鋼、高速線材、無縫鋼管、焊管等等全流程生產線。公司聲稱今下起緊嘅廣東湛江鋼鐵將會打造成為世界最高效率嘅碳鋼板材基地，先期年產能力900萬公噸。2018年，公司產能規模就會達到3,400萬公噸。

## 史
* 1977年12月：成立「寶鋼工程指揮部」同埋「上海寶山鋼鐵總廠」
* 1993年7月：「上海寶山鋼鐵總廠」改名做「寶山鋼鐵（集團）公司」
* 1998年11月：寶山鋼鐵（集團）公司同上鋼、梅鋼合併，成立上海寶鋼集團公司
* 2000年2月：成立**寶山鋼鐵股份有限公司**
* 2000年11月：發行人民幣普通股18.77億股
* 2005年4月：公司十五規劃項目正式投產增發50億股新股，收購上海寶鋼集團公司部份資產同埋股權，實現鋼鐵業務一體化
* 2012年4月：向寶鋼集團有限公司賣出不鏽鋼、特鋼事業部全部資產

## 參考資料

## 出面網頁
* 
* 

類:鋼鐵公司
類:中華人民共和國中央企業
類:上海公司
香港優步

**香港優步**（）係優步由2014年6月開始喺香港提供嘅服務，而家有UberBLACK豪華房車、UberX、UberXL（前稱Uber7）、UberASSIST（關懷優步）、Uber Flash總共五類租車服務，又曾經推出過UberTAXI的士同埋全球首創嘅UberVAN客貨車。

## 租車服務
*UberBLACK：租豪華房車
*UberX：租普通房車，收費標準比UberBLACK平
*UberXL：租容納到6位搭客嘅SUV，收費標準同UberBLACK
*UberASSIST：對象係老人家同傷殘人士，租普通房車，收費標準同UberX
*Uber Flash：租普通房車或者的士，收費標準同UberX

;停咗嘅服務
*UberTAXI：租的士，按的士咪錶收費
*UberVAN：租客貨車運貨，收費標準同UberX

## 大眾評價
優步喺香港帶來爭議性嘅討論。有市民認為優步對司機有一定要求，所以服務專業、有禮、可靠。但係，優步喺香港試過被警方指控，指涉嫌非法營運車輛。亦有的士公司向政府表達不滿。香港科技大學經濟系客座副教授徐家健話，擔心優步發展會令到的士司機營業市場下降，對的士不利。有人亦認為，優步嘅運作模式同法律有所抵觸。

同時，有政界人士覺得優步對經濟有正面影響。民主黨律師，社區主任楊浩然話，透過流動應用程式（App）連接乘客同埋司機，可以為乘客提供更多交通選擇，亦都為司機帶來更多機會。又話，的士拒載、濫收車資等事件成日有，優步嘅出現只係迎合市場嘅需求。亦有人覺得，政府應該制訂法律框架去迎合時代轉變，鼓勵創意並推動市場發展。上市公司行政總裁黃岳永認為，市民感受到嘅唔係政府「打擊罪案」嘅決心，而係對創新科技嘅拒絕態度同埋對既得利益者嘅盲目維護。

## 事件
2015年8月11號，香港警方首次拘捕5名二十八至六十五歲嘅優步司機。當日下晝，西九龍重案組探員到長沙灣貿易廣場嘅優步辦事處拘捕3名男職員，多部電腦亦被警方帶走調查。優步嗰晚回應話，會確保所有行程都有保險保障，每名Uber司機都必須通過全面背景審查。公司期待同當局通力合作，推動完善現行嘅法例，將乘客同司機嘅安全同埋利益放喺首位。

2015年12月4號，Uber香港正式推出價錢更大眾化嘅uberX。

2016年2月18號，Uber香港推出咗uberASSIST，為行動唔方便或者要額外幫助嘅乘客提供適合嘅輔助，方便老人家、孕婦、傷健人士去睇醫生、搵朋友、去旅行。。

2016年9月5號，Uber話希望集中資源喺共乘服務，所以暫停咗的士同貨Van嘅服務，UberBLACK(商務車）同UberX嘅服務就重喺度。  。

2016年10月14號，Uber推出咗UberEATS送餐服務，送餐服務服務開始喺港島北、中西區、灣仔、金鐘、半山等地方推行。  。

2016年12月1號，九龍城法院開審2015年8月放蛇行動中其中1人嘅案件，被裁定表證成立。。

2016年12月20號，三個司機唔滿意負責管理網上群組嘅姓林行家刪除咗有關司機追討Uber欠薪嘅影片，喺電動車叉電站抓頸同拳打腳踢對方。三個被告被判坐監。。

2016年12月22號，推出即時定價功能。輸入上車同落車地點，佢會預計行程嘅行車時間同距離，叫車時嘅供求及交通狀況嚟計算嗰次行程嘅實際車資。

2017年1月17號，搬入銅鑼灣禮頓中心高層9000呎新辦公室。

2019年3月5號，Uber香港推出咗Uber Flash，揀呢個服務會配對最近上車位置嘅 UberX 車或者的士畀個客，而收費標準就跟足UberX（同舊時UberTaxi嘅的士按錶收費唔一樣）。佢本嚟同的士車行天誠汽車合作，但啟用嗰日天誠汽車突然褪軚，只有零星嘅的士參與。

## 參考
體育學院

**體育學院**可以係：
*香港體育學院
*廣州體育學院
*國立體育大學，舊名國立體育學院，喺臺灣桃園市
拜登 (搞清楚)

**拜登**可以係：
*祖·拜登：現任美國總統
*保·拜登：祖·拜登個仔，特拉華州前首席檢察官
*亨打·拜登：祖·拜登個仔，商人
*艾殊莉·拜登：祖‧拜登個女，社運人士兼時裝設計師
*積爾·拜登：祖·拜登嘅第二任夫人
*華娜莉·拜登：祖·拜登嘅細妹
*拜登星：太陽系嘅微行星，代碼係2012 VP113。
*老祖瑟夫·羅賓列特·拜登：祖·拜登個老豆
*基斯杜化·拜登：不列顛東印度公司嘅一位英國官員
*彼斯頓·斯圖傑斯：原名艾德蒙·彼斯頓·拜登，美國劇作家，1941年奧斯卡金像獎最佳原創劇本得主
許大勇

**許大勇**（；；）係中國四川省廣元市昭化區紀委兼第二紀檢監察室主任，江蘇省徐州市人。1999年3月做過四川廣元元壩區（今日嘅昭化區）物價局公務員，2010年同2014年分別做過四川廣元昭化區嘅紀委工作人員同第二紀檢監察室主任。

2015年4月1號03:25（UTC+8），佢喺廣元同老婆送完阿爸去火車站坐火車返徐州，返緊去屋企嗰時發生車禍死咗，終年40歲。事發半年後，四川省紀委同四川省監察廳追授許大勇係優秀紀檢監察幹部同優秀共產黨員。

## 攷
* 广元纪检干部许大勇简历照片 曾获评优秀纪检干部 微头条
* 省纪委启动向优秀纪检监察干部许大勇学习活动 四川日報 01版 （2015-11-24）
* 广元市委决定：追授许大勇“广元市优秀共产党员” 四川省纪察厅
* 7家省级媒体来我市集中报道许大勇同志 广元市人民政府

大勇
類:江蘇人
類:中國共產黨員
類:交通意外死者
林協順

**林協順**（；；）係中國抗日戰爭嘅老兵，湖南長沙人。抗日戰爭時期參加過遠征軍，重喺黃埔軍校學過三個外文。1949年12月重加入咗中國人民解放軍二野四軍團做教育參謀長。

2015年11月14號，佢湖南長沙文藝新村19棟宿舍嘅天臺附近跳樓自殺死咗，終年93歲。

## 註

## 連出去
* 南都调查：湖南抗战老兵并非因贫自杀 南方都市報 （2015-11-30 A14版）
* -抗戰老兵存款七萬-「並非因貧自殺」 星島日報 （2015-11-30）

協順
類:長沙人
類:抗日戰爭老兵
內塔尼亞胡

**班哲文·內塔尼亞胡**（，花名 ，），又譯**納坦雅胡**，係以色列總理，亦係利庫德集團主席，佢喺以巴問題上採取比較鷹派嘅立場。

內塔尼亞胡第一次做總理係喺1996年，佢喺以色列第一次總理直選當中贏咗以色列工黨嘅佩雷斯，但係1999年大選就輸咗畀工黨嘅巴拉克。到2009年，內塔尼亞胡再上台，一路做到2021年。

## 攷

## 出面網頁

類:以色列總理
祖·拜登

**小祖瑟夫·羅賓列特·拜登**（，）係第46任美國總統。拜登係賓夕凡尼亞州斯克蘭頓人，屬美國民主黨，喺2009至2017年做美國副總統，之前做過三十幾年特拉華州參議員。

拜登喺2020年第59屆美國總統選舉擊敗咗爭取連任嘅總統當勞侵。喺佢上任後，內政上佢就因為氣候變化等嘅原因而禁止石油產業，間接搞到唔少美國人失業同令美國出現能源短缺，加大咗通貨膨脹，因而出現幾十年嚟最嚴重嘅經濟衰退。喺外交上，拜登畀人話佢表現得「軟弱」，令到國際秩序加速惡化。

## 參議員任內
拜登喺1970年代反對援助南越政府。1980年代反對列根政府援助尼加拉瓜嘅康特拉游擊隊，又反對列根嘅「星球大戰計劃」。1990年伊拉克入侵科威特之後，拜登喺國會投票反對授權美國政府打海灣戰爭。但係拜登喺2002年10月就投票支持小布殊政府攻打伊拉克。

## 副總統任內
2015年2月17號，喺新任國防部長阿什頓卡特嘅宣誓儀式上，拜登企喺卡特妻子斯蒂芬尼後面，兩隻手擺喺佢兩肩度，又將個頭哄到貼住對方頭髮，引起咗話題。拜登亦因為響2015年1月參議員宣誓儀式嘅合照時段同參議員庫恩斯個女講嘢嗰陣，捉住對方手臂同將個頭哄埋對方而引起咗爭議，不過庫恩斯就話佢個女唔覺得拜登令人唔舒服。

## [[2020年美國總統選舉]]
2020年2月24號，拜登喺南卡州民主黨人嘅晚宴上講錯自己喺度選緊參議員。拜登喺2020年6月攞到夠佢成為民主黨總統候選人嘅民主黨代表票。喺2020年6月29號發表咗一項民意調查，話有38%嘅有意投票選民相信拜登有某種形式嘅失智症，48%選民話唔同意，14%選民話唔確定，有20%嘅民主黨選民、66%嘅共和黨選民同30%嘅兩黨以外選民相信拜登有失智症。

## 總統任內
### 內政
拜登政府以應對氣候變化做理由，喺2021年叫停咗第4期工程同埋一度唔再響聯邦土地批出新嘅石油同天然氣田租約，但係當美國能源成本上升之後，拜登政府喺2021年8月呼籲石油輸出國組織增加石油生產去壓抑油價，有人就話佢咁樣係自相矛盾。

2021年12月嘅美國消費者物價指數按年累積升幅去到7%，係1982年以嚟嘅新高。

2022年1月，做緊最高法院大法官嘅布雷耶宣佈將會退休，之後拜登提名凱坦吉·布朗·傑克森接佢個位，4月喺參議院通過提名。

2022年5月，美國嘅嬰兒奶粉荒搞到變成政治危機，搞到拜登政府畀人批評。2022年5月美國嘅消費物價指數按年升咗8.6%，高出市場預期，並創下1981年12月以來新高。去到6月，衛生巾同衛生棉條嘅缺貨開始受到新聞媒體關注。

### 外交
#### 亞洲
2021年4月14號，拜登宣佈美國同北約盟國同埋行動伙伴會喺9月11號之前完成由阿富汗撤軍嘅計劃。2021年7月8號，拜登宣佈撤軍限期定咗喺8月31號，拜登當時話佢對阿富汗軍方嘅能力有信心，仲話塔利班佔領成個阿富汗嘅可能性好低。但喺塔利班響2021年8月15號佔領咗阿富汗首都喀布爾，仲喺9月初話已經控制咗成個阿富汗。

2022年2月11號，拜登簽咗一項行政命令，容許將阿富汗中央銀行畀美國凍結咗嘅70億美元嘅其中35億美元用喺對阿富汗嘅人道主義援助，另外嗰35億美元就容許分畀九一一襲擊事件嘅受害者。

#### 歐洲
2021年5月19號，拜登政府宣佈解除對管道嘅一啲制裁措施，呢條管道係用嚟輸送俄羅斯天然氣去德國。去到2021年9月，北溪2號管道起好。

2021年12月8號，拜登話如果俄羅斯入侵烏克蘭，美國唔會單方面出兵幫烏克蘭。喺2022年俄羅斯入侵烏克蘭之後，《華爾街日報》喺2022年3月10號話拜登因為驚激嬲俄羅斯總統普京，否決咗向烏克蘭提供波蘭戰機嘅提案。2022年5月9號，拜登簽署《》。

#### 跨洲
2021年9月15號，美國、英國同澳洲嘅領導人聯合宣佈成立「」聯盟。

## 評價

###### 
美國前國防部長羅拔蓋茨喺佢響2014年出嘅回憶錄度話拜登過去40年嚟喺幾乎每項主要外交政策同國家安全議題上都犯錯。

由於拜登喺處理武漢肺炎美國疫情、阿富汗危機、通貨膨脹等問題嘅無能表現引起美國人不滿，因此開始出現大量「屌鳩拜登」（Fuck Joe Biden）嘅口號嚟抗議佢，後尾又有人用「加油班頓」（Let's Go Brandon）呢句口號嚟代替「屌鳩拜登」。

2021年12月10號，《華盛頓郵報》有篇文話拜登喺烏克蘭事態上對俄羅斯表現軟弱，喺俄軍猛咁喺俄烏邊境集結嘅時候，拜登好似畀尼維爾張伯倫附身咁，喺度搵有乜方法可以滿足俄羅斯總統普京，反而畀普京覺得有機可乘。

拉斯穆森報導喺2022年1月31號發表嘅一個民調話有50%嘅有意投票選民支持彈劾拜登，有45%嘅選民話反對彈劾。

喺2022年2月23至24號做嘅一個哈佛CAPS－哈里斯民調話有64%嘅美國登記選民覺得拜登對俄羅斯太寬容，只有5%選民覺得拜登對俄羅斯太強硬。哈佛CAPS－哈里斯民調又話有59%選民相信俄羅斯總統普京入侵烏克蘭嘅部分原因係普京睇到拜登嘅軟弱，同埋有62%選民相信如果特朗普仲係美國總統嘅話，普京就唔會入侵烏克蘭。

###### 
2021年2月25號，喺拜登命令下，美軍25號空襲敘利亞。翌日，中共外交部發言人汪文斌喺記者會上回應話：「中方注意到有關的報道，我們呼籲有關各方尊重敘利亞的主權、獨立和領土完整，避免給敘利亞局勢增加新的複雜因素。」

###### 
2021年2月17號，俄國外交部譴責，拜登帶頭嘅政府針對侵嘅支持者搞政治迫害。

###### 
2020年11月21號，馬來西亞前首相馬哈迪接受《日經亞洲評論》訪問時認為佢會採取比上任總統當勞侵更理性嘅方法，同埋可以重建美國喺當勞侵政府領導下受損嘅一切。

###### 
2021年3月23號，墨西哥總統Andrés Manuel López Obrador批評拜登寬鬆嘅邊境同移民政策，令非法移民（尤其是越過美墨邊境嗰啲）人數激增，變咗壇大危機。

### 其他
阿蓋達首領賓拉登生前叫過手下搵機會趁美國總統奧巴馬或者美軍指揮官彼得雷烏斯訪問巴基斯坦同阿富汗嘅時候刺殺佢哋，但係拉登話唔好搞副總統拜登，拉登話拜登完全未準備好做總統個位，將會令美國陷入危機。

## 寫嘅書

* 
* 
* 
* 
* 
* 
* 
* 
* 
* 
* 
* 
*  Also paperback edition, Random House 2008, .
* 

## 攷

## 出面網頁

* 
* 
*
廣州馬拉松

（），簡稱**廣馬**（），係由中國田徑協會同廣州市嘅人民政府、體育局、體育競賽中心同廣州市田徑協會、慈善會一齊搞嘅大型馬拉松，2012年開始搞，喺每年11月底或12月初舉辦。2014年俾中國田徑協會定咗係金牌賽事。

## 最佳時間
### 全程

### 半程

## 註

## 攷

## 出面網頁
* 

類:廣州運動
類:馬拉松
真主黨

**真主黨**（阿拉伯文：**‮حزب الله‬‎**），係黎巴嫩一個恐怖主義極端武裝組織，響1982年由伊朗扶植出嚟，旗下嘅恐怖分子專門對以色列發動恐怖襲擊。
老泥妹

**老泥妹**係1990年代香港對一啲邊緣少女嘅稱呼，帶有貶義成份，據說喺1994年嘅《東周刊》首次出現。粵語「老泥」意思係人體表皮上嘅污垢，一般係因為冇沖涼而形成。「老泥妹」因離家出走，只可以靠同其他人進行性行為先有機會沖涼，呢個現象其後更成為電影題材，例如《老泥妹》、《老泥妹之四大天后》等。1990年代中以後，呢種稱呼喺社會上已經唔常見。

## 定義
「老泥妹」嘅特徵包括：離家出走冇沖涼、濫交、講粗口、食煙、經常喺尖東蒲同喺旺角一帶出沒。

## 參考

## 睇埋
*援交
萃取

係一種實驗操作，指利用混合物裡面嘅各種成份嘅唔同溶解度來分離混合物。萃取主要有兩種方式：
# 液－液萃取：用選定嘅液態溶劑分離混合物中嘅某種液態成份。用液－液萃取嘅時候，溶劑必須具有選擇性溶解能力、必須有好嘅熱穩定性同化學穩定性，最重要嘅係唔可以同萃取目標相溶。
# 液－固萃取：用選定嘅液態溶劑分離混合物中嘅某種固態成份。

萃取操作唔會造成萃取目標化學成份嘅改變，因此係一個物理過程。不過萃取操作經常會喺化學實驗裡面出現。
開羅國民體育會

（；），又叫，有時又叫，係埃及足協屬下嘅一間足球會，喺1907年成立，位置喺埃及開羅，主場係。

## 出面網頁
* Al-Ahly Official Site
* Al Ahly Sporting Club at FIFA.com

類:足球會
類:埃及足球
石梓晴

**石梓晴**（；；）係香港女配音員，喺2010年開始轉做自由身配音員，2012年加入嗰時重係叫城市電訊嘅香港電視網絡配音組，2014年因香港電視網絡唔獲發牌而再次做返自由身配音員。

## 簡歷
石喺做配音員之前，曾經喺於無綫電視做過導配。 
佢而家係韓國演員金所炫、庭沼珉、韓善伙、惠利、李幼梨、李知恩、徐孝琳、高準熹、薛仁雅、黃寶羅、李沇熹、盧正義、陳智熙、日本演員高橋瑪莉潤、長澤正美、中村友理、新木優子嘅常任配音員。

## 配音作品

***粗體**表示係作品中嘅主角或要角
*首播年份以石梓晴配演嘅角色首次出場嘅日子為依歸
*已知喺片中有演唱嘅角色喺角色名後會加上♪符號

### 電視動畫／OVA

### 劇場版／動畫電影

### 特攝片

### 日劇

### 韓劇

### 中／港劇

### 台劇

### 英／美劇

### 電影

### 綜藝節目／紀錄片

### 廣播劇

### 宣傳片

### 遊戲

## 傳媒訪問

## 出面網頁
蔡曜力

**蔡曜力**（****，）係香港藝人，2004年拍廣告而踏入娛樂圈，隨後參加第20期無綫電視藝員訓練班並順利畢業，係前香港無綫電視旗下藝員。2010年之前用過藝名**何奕聰**同**蔡昌達**，而家用返原名蔡曜力。代表作品有《點解阿Sir系阿Sir》、《談情說案》、《隔離七日情》、《紫禁驚雷》、《怒火街頭》。

2016年同無綫電視結束合約。

## 演出作品
### 電視劇（[[無綫電視]]）

### 網絡劇
*2019年：《性敢中環》飾 王樂桐新男伴

### 電影
2005年
* 《蟲不知》
* 《早熟》
* 《阿嫂》

### 音樂電影 (MV)

### 廣告代言
*中银信用卡
*士力架 2012廣告（李香琴食完Snickers後變返嘅球員）

## 出面網頁
* 
* 
* 
*
石圍角路

**石圍角路**（）係香港嘅一條道路，喺新界荃灣區東北部嘅石圍角，全長大約640米，整體走向係西南—東北，西面連接蕙荃路、東面連接二陂圳路。

## 概況
石圍角路貫通成個石圍角，係區內嘅最主要道路，亦都係進出石圍角邨嘅唯一公眾道路。另外，呢條路同埋二陂圳路、三棟屋路都係荃灣市中心往返老圍、梨木樹一帶嘅最直接途徑，以及荃灣市中心往返城門隧道嘅第二直接途徑。

1980年7月20號，石圍角路配合石圍角邨起好而通車，並喺1983年11月4號正式刊憲命名。喺石圍角路落成初期，原本道路走線係西面連接德士古道北、東面連接象鼻山路。但係去到1980年代中後期，隨住德士古道北同象鼻山路先後改咗做高架道路同幹線道路，石圍角路西面盡頭改做連接蕙荃路，東面盡頭亦都改用下通道連接二陂圳路，個工程喺1989年12月28號完成。1990年11月2號，石圍角路重新刊憲命名。

石圍角路全段都係雙程行車，石蓮樓對出嘅行人過路處以西嘅路段有路壆分隔東、西行車輛，東行同西行方向各自有兩條行車線；而行人過路處以東嘅路段就只係用雙白線做分隔，東行（二陂圳路方向）有兩條行車線、西行（蕙荃路方向）有一條行車線。


Shek Wai Kok Road at night.jpg|石圍角路東段夜景
Middle Section of Shek Wai Kok Road.jpg|石圍角路中段近石圍角新城
Texaco Road North (Hong Kong).JPG|石圍角路西段近蕙荃路路口，上面係德士古道北行車橋


## 附近建築
* 石圍角邨
* 石圍角巴士總站
* 石圍角新城
* 城門谷公園


Shek Wai Kok Estate (revised).jpg|石圍角邨
Shek Wai Kok Bus Terminus.jpg|石圍角巴士總站
Exterior of Shek Wai Kok Square.jpg|石圍角新城
Shing Mun Valley Park South Garden Pond 201806.jpg|城門谷公園


## 交匯道路
* 蕙荃路
* 石安街
* 石圍角邨通道
* 二陂圳路

## 睇埋
* 石圍角

## 參考
韋海英

**韋海英**（；；），係中國前女子足球員，海南屯昌人。

## 簡歷
韋海英曾經喺1996年夏季奧林匹克運動會代表中國出賽，踢過四場入過兩球。

退役後佢跟老公搬到香港住，獲九龍社團聯會支持，喺2007年香港區議會選舉第一次參選深水埗區議會南山、大坑東及大坑西選區 ，輸畀連任多屆嘅民協王桂雲九百幾票。之後佢加入西九新動力，喺2011年香港區議會選舉再次參選，由於王桂雲退休，民協交由隔籬區嘅議員譚國僑接棒，結果畀韋海英贏兩百票當選。到2015年香港區議會選舉兩人再度對決，結果今次韋海英（代表香港經濟民生聯盟參選）攞到1991票，輸五百幾票連任失敗。

## 榮譽
*1995年FIFA女子世界盃殿軍
*1996年夏季奧林匹克運動會亞軍

## 註

## 參考
*韋海英：昔日女足奇兵今成香港區議員

類:海南人

類:香港經濟民生聯盟黨員
東園路

**東園路**可以係：
*東園路 (廣州)：喺廣東省廣州市越秀區。
*東園路 (深圳)：喺廣東省深圳市福田區。
*東園路 (湛江)：喺廣東省湛江市赤坎區。
*東園路 (連雲港)：喺江蘇省連雲港市連雲區。
*東園路 (福州)：喺福建省福州市倉山區。
*東園路 (揚州)：喺江蘇省揚州市寶應縣。
*東園路 (莆田)：喺福建省莆田市荔城區。
*東園路 (上海)：喺上海市浦東新區。
*東園路 (常州)：喺江蘇省常州市，有2條。
東園路 (廣州)

**東園路**（）係中國廣東省廣州市入面，包括咗東西走向嘅東園橫路同南北走向嘅東園路，喺越秀區入面，成條馬路好似英文字母「T」字噉，南邊去到沿江中路；西邊到德政南路；東邊到越秀南路同挹翠路嘅交界。

## 概要
由於兩條路組成個英文字「T」噉，所以分開介紹：
* 東園橫路：全長270m，闊9米，2車道。湛塘路以西係雙行線，但湛塘路以東凈畀西向東行。
* 東園路：全長291m，闊8.5米，2車道，成條路凈畀南向北行。

## 名
條路因之前有間東園響度而改成噉嘅名。

## 經過嘅道路
### 東園橫路
條路從西到東排，加粗嘅字係主幹道：
* 德政南路
* 東園路、湛塘路
* **[[越秀路 (廣州)|越秀南路]]**、挹翠路

### 東園路
條路從南到北排，加粗嘅字係主幹道：
* **[[沿江路 (廣州荔灣至廣州越秀)|沿江中路]]**
* 八旗二馬路、廣舞臺二馬路
* 東園橫路、湛塘路

## 攷
* 地名论坛 - 广州路街命名更名特点初探 广州地名网
東園路 (深圳)

**東園路**（）係中國廣東省深圳市嘅東西走向馬路，喺福田區上步，西邊從松嶺路開始，一直向東去到紅嶺南路。

## 概要
全長1010m，闊9.5米，雙向2車道。

## 經過嘅道路
條路從西到東排，加粗嘅字係主幹道：
* 松嶺路
* **[[上步路 (深圳)|上步路]]**
* 南園路
* **[[同心路 (深圳)|同心南路]]**
* **[[紅嶺路 (深圳)|紅嶺南路]]**
遵理學校

**遵理學校**係香港教育集團，係全香港首間設有高中、預科同日校課程嘅補習學校。由前香港兩家免費電視台嘅前女藝員同現任校董伍詠薇，佢阿哥伍經衡同佢表妹梁賀琪喺1989年喺新界元朗一齊創辦，而家有19間分校同140間課室，以**精英匯集團控股有限公司**上市。

## 出面網頁

*遵理學校 (中學補習部)
*遵理日校
潮州市職業技術學校

，潮州當地民眾又叫**百花台**（）同**楓洋農校**（），之前嗌過同，係中國廣東潮州嘅一間職業中學，喺1950年12月7號開辦，位置喺潮安縣古巷鎮楓洋洋鐵嶺。

2011～2015年，學校分為官誥巷校區同楓洋校區，但官誥巷校區喺2015年暑假移咗畀虹橋職業技術學校。

## 出面網頁
* 潮州市職業技術學校網站

類:潮州
東京 (搞清楚)

**東京**（）通常指日本都城，亦可以係：
;日本
*東京都，而家東京嘅政區
*東京府，舊時東京嘅政區
*東京市，舊時東京嘅政區
*東京23區，東京初頭嘅範圍

;其他

*東京 (越南)，即河內，越南後黎朝嘅東京
*指法屬印度支那越南地區嘅東京保護國
*開封，中國北宋嘅東京

## 睇埋
*南京 (搞清楚)
*西京
*北京 (搞清楚)
三潭印月

**三潭印月**（）係中國浙江杭州嘅一個景區，喺西湖區西湖入面，既係西湖十景之一，又係西湖入面最大嘅島。個樣係湖上面起咗三座石塔。

2004年，中國人民銀行發行嘅第五套人民幣1蚊圖案就有用到佢。2005年被列入市級文物；2013年3月連同西湖十景一齊，升級為國家級文物。

## 註

## 攷
*西湖三潭石塔 浙江省文物局
南港島綫（西段）

**南港島綫（西段）**（）係香港鐵路有限公司計劃緊嘅鐵路項目，係《鐵路發展策略2014》入面建議嘅其中一個項目。南港島綫（西段）連接香港島石塘咀同南區，目的係解決南區薄扶林交通擠塞嘅問題。設計緊嘅鐵路係中型鐵路系統，預計同已經通車嘅南港島綫（東段）用嘅系統一樣。

南港島綫（西段）喺《鐵路發展策略2014》入面建議最快喺2021年動工，於2026年通車。但行政長官林鄭月娥喺2019年4月嘅立法會質詢環節回應提問嗰陣表示，政府並未確定喺乜嘢時候先落實起南港島綫（西段），意味住呢個鐵路通車無期。2020年11月行政長官林鄭月娥喺施政報告話，港鐵將喺年底同政府去交南港島綫（西段）項目嘅建議書，有關部門會即刻做研究，喺合適嘅時候就推展呢個項目。

## 車站、接駁路線一覽

! width=175 | 車站套色同埋名
! width=125 | 喺邊區
! width=275 | 車站接駁
! width=175 | 啟用日期
|- 
| colspan=4 align="center" style="background:;color:#FFFFFF;" |**南港島綫西段**
|- align="center"
| style="background:#B2EF8B;"|<span style="color:#000000;">'''香港大學'''</span>
| 中西區
| 
| 2014年12月28號
|- align="center"

| style="background:#ff90c8;" | ***[[瑪麗醫院站|<span style="color:#ffffff;">瑪麗醫院</span>]]***
| rowspan=7 | 南區
| rowspan=6 
| rowspan=6 style="color:#888888;" | *2027年動工，預計2034年*
|- align="center"
| style="background:#0000FF;" | ***[[數碼港站|<span style="color:#ffffff;">數碼港</span>]]***
|- align="center"
| style="background:#ff6347;" | ***[[華富站|<span style="color:#ffffff;">華富</span>]]***
|- align="center"
| style="background:#000000;" | ***[[華貴站|<span style="color:#ffffff;">華貴</span>]]***
|- align="center"
| style="background:#AAFF80;" | ***[[田灣站|<span style="color:#000000;">田灣</span>]]***
|- align="center"
| style="background:#9966FF;" | ***[[香港仔站|<span style="color:#ffffff;">香港仔</span>]]***
|- align="center"
| style="background:#FFFF00;" |<span style="color:#000000;">'''黃竹坑</span>**''
| 
| 2016年12月28號
|- align="center"
| colspan=4 style="background:#CCCCCC;" | **附註**
|-
| colspan=4 width=650 style="font-size:85%;" | 根據[[地鐵公司]]提出嘅[[南港島綫]]方案，會起**南港島綫東段**同埋**南港島綫西段'''，為港島南區提供地鐵服務。而家西段重喺研究階段，未能夠落實有關計劃嘅發展日期。

## 攷

## 睇埋
*香港交通
*港島綫
*港島綫西延

## 出面網頁

*香港鐵路大典：南港島綫（西段）
方靜

**方靜**（；；）係中國中央電視台嘅主播，北京人，1994年加入央視做主持，做過東方時空、國際訪談同焦點訪談、防務新視察等欄目嘅主播。佢亦係郭蘭英最細嘅徒弟。2009年5月～6月初陷入過間諜門事件。

2015年11月18號上晝10點，佢因患癌喺臺灣死咗，終年44歲。但佢死咗嘅消息喺事發18日後先至對外公佈。

## 註

## 出面網頁
*
*
*
方正集團

**方正集團**（；；）係中國北京市嘅一間國營大企業，喺1986年由北京大學出錢搞，位置喺海淀區成府路298號嘅中關村方正大厦9樓。2009年之前，企業一般以搞電子排版系統而出名，但從2009年初開始，企業轉型有IT、醫療醫藥、房地產、金融、大眾商品交易五大產業嘅投資控股集團。

## 出面網頁
* 方正集团官网

類:電子產品生產商
類:中國資訊科技公司
類:中華人民共和國國企
類:北京公司
類:北京大學
方正

**方正**可以係：
*公司
** 方正集團：簡稱**方正**，中國北京嘅IT企業。
** 方正電機：簡稱**方正**，中國浙江杭州嘅機電企業。
** 方正微電子：簡稱**方正**，中國廣東深圳嘅電子企業。
*地名
** 方正縣：喺中國黑龍江省哈爾濱市。
** 方正鎮：喺中國黑龍江省哈爾濱市方正縣。
*人名
** 方正 (大清)：光緒廿四年戊戌科進士。
** 方正 (臺灣)：臺灣喜劇演員，花名係「大饅頭」。
** 方正 (香港)：香港證券及期貨事務監察委員會主席。
** 方正 (湖南)：中國人民解放軍少將。
超導超大型加速器

**超導超大型加速器**（，花名叫做「**Desertron**」）係一座已經腰斬徂嘅環形粒子加速器。爾部加速器喺1987年喺美國德州開工，原計劃周長87.1公里，面積大概相當於日本嘅東京都區部。加速器隧道位於地底下70米，配備一萬個超導電磁鐵。加速器可以將質子加速到20太拉電子伏特，產生總能量高達40太拉電子伏特嘅質子束對撞，目標係觀測到理論預期嘅希格斯玻色子。

超導超大型加速器項目最初嘅預算係44億美元，但係到1993嗰陣，預算已經追加到110億美元。同一年，美國國會因為資金問題而腰斬徂加速器項目，當時加速器項目組已經挖徂成22.531公里長嘅隧道。而希格斯玻色子就到2013年先至被歐洲核研究組織觀測到。

## 參考
林和路

**林和路**（「和」讀陰上聲，）係中國廣東廣州嘅三條南北同一條東西走向嘅馬路，喺天河區林和。

## 概要
由於四條路冇連埋一齊，所以分開介紹：
*西：全長1.1km、闊30米，5車道，凈畀從北向南行。
**西橫：全長960m、闊24米，雙向4車道。
*中：全長880m、闊30米，5車道，凈畀從南向北行。
*東：全長830m、闊16米，雙向4車道。

## 林和路嘅四條道路，起點到終點
*林和西路：從禺東西路嘅林和西隧道口開始，一直去到天河北路。
*林和西橫路：從林和西路同紫荊路嘅交界開始，一直去到廣州大道中。
*林和中路：從林和中隧道口開始，一直去到天河北路。
*林和東路：從林和村開始，一直去到天河北路同體育東路嘅交界。

## 名
條路因附近係林和村，加上舊時係一片林地而改成噉嘅名。

## 經過嘅道路
### 林和西路
條路從北到南排，加粗嘅字係主幹道：
*禺東西路、林和西隧道
*林和西橫路、紫荊路
*林樂路
***[[天河路 (廣州)|天河北路]]**
### 林和西橫路
條路從東到西排，加粗嘅字係主幹道：
*林和西路
***[[廣州大道|廣州大道中]]**
### 林和中路
條路從北到南排，加粗嘅字係主幹道：
*禺東西路、林和西隧道
*紫荊路
*林樂路
***[[天河路 (廣州)|天河北路]]**
### 林和東路
條路從北到南排，加粗嘅字係主幹道：
**未改名嘅村路*
*紫荊路
*林樂路
***[[天河路 (廣州)|天河北路]]**、**[[體育路 (廣州天河)|體育東路]]**

## 註

## 攷
* 广州现有路名分类 同创卓越
UC

**UC**或**uc**或**Uc**或**uC**可以係：

## 科技
*UC瀏覽器
*UC科技
## 學校
;香港
* 香港中文大學聯合書院（）
;美國
* 芝加哥大學（）
* 辛辛納提大學（）
* 加利福尼亞大學（）
* 哈佛本科學院（）
* 由提卡學院（）
;其他國家
* 堪培拉大學（）
* 根德伯里大學（）
* 蓋姆布拉大學（）
* 宿霧大學（）
## 化學
* 碳化鈾嘅化學式（**UC**）
朱十二

**朱十二**係南宋晚期句容朱家巷人，佢係朱百六嘅二哥，佢老竇係朱仲八。佢屋企裡面好幾代都係農民，而且屋企特別窮。

## 參考
*《朱氏世德碑記》
*《明實錄》
*《天潢玉牒》

十二
孫季卿

**孫季卿**（，；）原名**孫國樑**，係香港一位男甘草演員，早期係佳藝電視屬下嘅基本演員。1978年佳藝電視執笠之後轉到於無綫電視同麗的電視（今日嘅亞洲電視）一做過臨時演員。

孫季卿喺2015年11月30號因頸部腫瘤復發死咗，終年83歲。

## 參考

## 出面網頁
*孫季卿

季卿
廣州跑男

**廣州跑男**（）係廣州電視台借鑒咗南韓SBS電視台嘅Running Man同浙江衛視嘅奔跑吧兄弟經驗而整嘅真人騷節目。遊戲規則係各個成員同嘉賓去到指定任務地區搞前期任務，贏咗嗰位就有任務提示搞掂最後嘅任務。雖然節目有時會用韓版嘅撕名牌環節，但同奔跑吧兄弟、Running Man唔同嘅係，節目專門圍繞廣東地區嘅嶺南特色方面搞。從2015年夏開始到而家為止，節目已經搞咗2季。

*第一季：2015年8月8號開播，每集大概75分鐘，2016年1月2號播嗮。
*第二季：2016年9月25號開播，每集大概75分鐘，2016年12月25號播嗮。

## 出面網頁
* 广州跑男 广州广播电视台

類:廣州電視台節目
類:遊戲節目
類:中國真人騷節目
方媛

**方媛**（**Moka Fang**，）係中國模特兒，安徽蕪湖南陵出世，上海出道，2012年喺香港出過寫真集，2015年做咗香港藝人郭富城唯一公開承認嘅女友，再喺2017年3月4號入紙註冊結婚，4月18號擺酒。

方媛曾經喺微博度宣稱佢生日係1988年6月11號，但傳媒發現結婚通知書寫嘅生日係1987年7月6號，即係之前對外報細咗一歲。通知書上面亦寫住佢同郭富城一齊住喺香港跑馬地大坑道，而佢填報嘅職業係時裝設計師。

## 參考

## 另睼
*蔡天鳳
網絡23條

**網絡23條**，正式名**《2014年版權（修訂）條例》草案**，係香港政府交畀香港立法會嘅法例草案，對《版權條例》提出唔少改動。因為網民擔心草案生效後版權執得太嚴會影響二次創作嘅自由，將佢比喻做香港網絡界嘅「23條」。

條例草案喺2011年到2012年交畀立法會審議時，曾經引起社會廣泛討論，由於反對聲音大，最後搞到政府要收返草案做諮詢，2015年12月恢復審議，但過唔到三讀。

## 出面網頁
*知識產權署 - 2014年版權(修訂)條例草案
西奈半島

**西奈半島**（；），簡稱**西奈**（），係西亞一個半島，屬埃及國土，北面係地中海，南面係紅海，西面係蘇彝士灣同蘇彝士運河，東面係阿卡巴灣。

## 喺亞洲位置
沙繆奧碧結

（，；），部分傳媒跟北話簡譯做**貝克特**，係愛爾蘭作家，作品出名有黑色幽默嘅成份，1969年攞過諾貝爾文學獎。

## 註
征服者威廉

**征服者威廉**（英文：**William the Conqueror**，），又叫**威廉一世**（英文：**William I**），係頭一位諾曼人嘅英倫國王，1066年諾曼征服英倫後開始在位。佢將法蘭西嘅文化同法文帶到英倫，對當地做成深遠影響。
希夫烈達

**希夫烈達**（，）係澳洲電影演員，最出名嘅作品係2005年電影《斷背山》、2008年電影《蝙蝠俠：黑夜之神》，並喺2008年憑《蝙蝠俠：黑夜之神》拎到奧斯卡最佳男配角。2008年喺美國紐約因為服用藥物過量而過身，終年28歲。

## 個人經歷
### 早期生活
1979年4月4號喺澳洲巴富出世，老母莎莉·萊傑·貝爾（閨姓蘭姆蕭）係一名法語老師，老竇金·萊傑係賽車手，又係一名採礦工程師。老母來自蘇格蘭高地氏族，老竇係巴富當地嘅名門望族出身。希夫喺Marys Mount小學畢業，之後進入咗Guildford預科學校入面嘅預備學校就讀。希夫16歲就同女友珍娜·索瑞爾進入咗演藝行業，後尾返到巴富拍攝劇集Sweet，再後尾演出美國嘅電視劇集Roar。

### 私人生活
希夫喺出演《法外狂徒》嗰陣同娜歐蜜·華茲交往，喺2004年4月分手。希夫曾經都同莉莎·簪恩、海瑟·葛拉罕拍過拖，最後同女演員米雪威廉絲結咗婚，兩個人係喺出演《斷背山》嗰陣認識嘅，並生咗一個女（2005年10月28號出世），佢哋個女嘅契爺係《斷背山》另一位主演積佳蘭賀，而契媽係出演《Dawson's Creek》嘅貝姿·菲莉普絲。希夫有時間就會同屋企人住喺布魯克林、洛杉磯或雪梨，希夫試過賣咗自己喺新南威爾士州布朗提嘅住宅，賣出咗7百萬澳幣嘅價位。

2007年8月，美國US周刊有報導指出希夫同威廉絲因為雙方都事業心太重而分手，不過兩個人並無證實爾個傳聞，直到2007年9月4號，威廉絲嘅老竇賴瑞證實咗兩個人確實係已經分咗手。

2008年初，媒體報導希夫開始同同鄉嘅模特兒吉瑪·沃德拍拖，據傳兩個人共同出席咗2007年年底嘅跨年晚會。

## 逝世
2008年1月22號北美東部時間下晝3點26分，希夫·烈達被管家同埋按摩師發現條屍喺紐約蘇豪區布魯街421號嘅屋企4樓。屍體被發現時全身赤裸噉趴喺瞓覺嘅床上面，旁邊放著大量嘅安眠藥。警方喺房間入面搵到其他嘅處方藥物，並未發現任何毒品，房間內部無明顯嘅自殺以及他殺嘅痕跡。

1月23號初步驗屍時，希夫嘅死因都未確定。而2月6號嘅第二輪驗屍報告出爐之後，紐約驗屍處確認希夫嘅死因係「急性藥物中毒」，係因為希夫同時服用咗鎮痛藥（羥考酮）、止痛劑、抗焦慮藥、鎮靜劑、安眠藥爾六種藥物，一般嘅處方係唔會同時開咁多種藥嘅，紐約驗屍處都斷定爾次事件係意外。

希夫嘅前妻米雪威廉絲聞知噩耗之後差啲崩潰，並且喺瑞典搭飛機趕到紐約。

## 各界致詞

## 作品

## 註


## 出面網頁
*  【濃情威尼斯】希夫·烈達電力十足，人見人愛 
* (KingNet) '''希夫·烈達個人介紹'''
* IMDb
GD

**GD**、**Gd**或**gd**可以係：

*廣東嘅拼音縮寫
*共黨嘅拼音縮寫
*港獨嘅拼音縮寫
*格林納達嘅ISO 3166國家代碼
*蘇格蘭蓋爾文嘅ISO 639-1代碼
*釓嘅元素符號
*.gd：格林納達嘅國家頂級域名
*GD-ROM：SEGA公司出嘅一種光碟
*GD Graphics Library：美國嘅圖像編輯軟件
入樽

**入樽**係打籃球嘅技巧，成個人要跳得高過個籃框，再將個波放入籃，成功嘅話就攞兩分。
瘋劫

《 **瘋劫** 》（The Secret），係1979年由許鞍華第一部導演嘅粵語劇情片。陳韻文編劇，鍾志文攝影，余燦峰剪接，羅開睦監製，李玉蘭製片，比高出品。由萬梓良、趙雅芝、李海淑、張艾嘉主演。片長八十分鐘。票房收入二百一十幾萬，當年華語電影中賣座排第十六。
 
## 故仔
故仔改編自1970年轟動一時嘅「龍虎山雙屍案」：西醫阮士卓（萬梓良）同未婚妻李紈（趙雅芝）喺山上俾人虐待同殺死。警方一度將疑兇鎖定為隱居林間嘅精神病人大傻。事後班街坊成日覺得佢喺住處一帶陰魂未散，經好友阿明（張艾嘉）連番追查，至逐步摸索出內情。

## 演員
*張艾嘉 飾 連正明
*趙雅芝 飾 李紈（粵語配音：黃小英）
*徐少強 飾 癲佬
*李海淑 飾 梅小姬（粵語配音：曾慶珏）
*萬梓良 飾 阮仕卓（粵語配音：李學斌）
*黎灼灼 飾 祖母
*盧國雄 飾 周東城（粵語配音：馮永和）
*曾江 飾 雜差（粵語配音：曾江）
*林子祥 飾 連同事（粵語配音：林子祥）
*吳桐 飾 叔公（粵語配音：吳桐）
*黎少芳 飾 張大媽（粵語配音：曾慶珏）
*葉萍 飾 叔婆（粵語配音：佩雲）
*鄭麗芳 飾 連嫂
*林偉圖 飾 連兄
*羅浩楷 飾 軍警
*梁淑卿 飾 癲佬母（粵語配音：佩雲）
*曾楚霖 飾 看更（粵語配音：廖偉雄）
*林德祿 飾 李同學
*林靜 飾 阮母（粵語配音：黃小英）
*王萊 飾 媽媽生（粵語配音：佩雲）
*嚴秋華 飾 洗衣店伙記（粵語配音：龍天生）

## 評論
影片結合奇情同寫實，佈局撲朔迷離。敘事時序全以個人意識而非物理時間邏輯帶動，睇到編導嘅風格。但當觀眾揭開電影嘅懸疑故事外殼，會發現佢內裏亦有作者對「人物心理空間」嘅探究、對世情嘅關懷。用西環舊樓陰暗侷促同乾淨光猛嘅醫院等現代空間做對比，將新舊文化嘅「參差磨擦同人物間不穩定嘅感情暗生連繫」。其中深厚人文精神上程度遠超同期嘅類型片。

## 參考